polyglot-tagger/wikipedia-language-snippets-filtered huggingface dataset:
ಟಾರ್ಗೆಟ್ ಫಿನ್ಯಾಶಿಯಲ್ ಸರ್ವಿಸಸ್ : ಇದು ಟಾರ್ಗೆಟ್ ರೆಡ್‌ಕಾರ್ಡ್ ಎಂದು ಕರೆಯಲ್ಪಡುವ ಟಾರ್ಗೆಟ್‍ನ ಕ್ರೆಡಿಟ್ ಕಾರ್ಡ್‌‌ ಗಳನ್ನು ವ್ಯವಹಾರದ ಉದ್ದೇಶದಿಂದ ಗ್ರಾಹಕರಿಗೆ ಟಾರ್ಗೆಟ್ ನ್ಯಾಷನಲ್ ಬ್ಯಾಂಕ್ ಮೂಲಕ ನೀಡುತ್ತದೆ. ಇದು ಗಿಪ್ಟ್‌ಕಾರ್ಡ್‌‌‌ ಆಯವ್ಯಯಗಳ ಮೇಲ್ವಿಚಾರಣೆಯನ್ನು ನೋಡಿಕೊಳ್ಳುತ್ತದೆ. ಟಾರ್ಗೆಟ್ 2007, ಅಕ್ಟೋಬರ್‌ನಲ್ಲಿ ಪಿನ್ ಇರುವ ಟಾರ್ಗೆಟ್ ಚೆಕ್ ಕಾರ್ಡ್ ಎಂಬ ಡೆಬಿಟ್‍ಕಾರ್ಡನ್ನು ಹೊರತಂದಿತು. ಇದು ಪ್ರಸ್ತುತ ಗ್ರಾಹಕರ ಖಾತೆಯಲ್ಲಿರುವ ಹಣವನ್ನು ಹಿಂಪಡೆಯಲು ಅವಕಾಶ ಕಲ್ಪಿಸಿತು, 40 ಯುಎಸ್ ಡಾಲರ್‌ನ ವರೆಗೆ "ನಗದು ಹಿಂಪಡೆಯಲು" ಅವಕಾಶವಿತ್ತು. ಇದು ಗ್ರಾಹಕರು ಟಾರ್ಗೆಟ್‍ ನೀಡುವ ಬಹುಮಾನ, ಶೈಕ್ಷಣಿಕ ಸವಲತ್ತು ಮತ್ತು ವೈದ್ಯಕೀಯ ಸವಲತ್ತು ಪಡೆಯಲು ನೀಡುವ ಅಂಕಗಳನ್ನು ಪಡೆಯಲು ಅವಕಾಶ ಕಲ್ಪಿಸಿತು. ಟಾರ್ಗೆಟ್ ಕಾರ್ಡ್ ಮತ್ತು ಟಾರ್ಗೆಟ್ ವೀಸಾದಲ್ಲಿರುವಂತೆ, ಖಾತೆ ತೆರೆಯಲು ಇದ್ದ ಶೇ.10 ರಿಯಾಯಿತಿ ಇದಕ್ಕೆ ದೊರೆಯಲಿಲ್ಲ.
ಟಾರ್ಗೆಟ್ ಕಮರ್ಷಿಯಲ್ ಇಂಟೀರಿಯರ್ಸ್: ಇದು ವಿನ್ಯಾಸದ ಸೇವೆಗಳು ಮತ್ತು ಕಚೇರಿಗಳಿಗೆ ಬೇಕಾಗುವ ಪೀಠೋಪಕರಣಗಳನ್ನು ಒದಗಿಸುತ್ತದೆ ಹಾಗೂ ಇದು ಡೆಟಾನ್‌ನ ಹೋಮ್ ಪೀಠೋಪಕರಣಗಳ ವಿಭಾಗದಿಂದ ರಚಿತವಾಗಿದೆ. ಪ್ರಸ್ತುತ ಇದು ಮಾರುಕಟ್ಟೆಯಲ್ಲಿ ಹೆಚ್ಚಿನ ಪ್ರಾಬಲ್ಯ ಹೊಂದಿದ್ದು 500/1000 ಗ್ರಾಹಕರನ್ನು ಹೊಂದಿದೆ, ಅಲ್ಲದೆ ಸಣ್ಣ ಮತ್ತು ಮಧ್ಯಮ ಗಾತ್ರದ ವ್ಯವಹಾರವನ್ನು ಪ್ರಧಾನ ಕಚೇರಿ ಸೇರಿದಂತೆ ಉಳಿದೆಡೆಯಲ್ಲಿಯೂ ಆಕರ್ಷಿಸಿ, ವಿಸ್ತರಿಸುವತ್ತ ಗಮನಹರಿಸಿದೆ. ಈ ಅಂಗಸಂಸ್ಥೆಯು ಆರು ಶೋ ರೂಮ್‍ಗಳನ್ನು ಇಲಿನಾಯಿಸ್, ಮಿನಿಸೌಟಾ ಮತ್ತು ವಿಸ್ಕಾಸಿನ್ ಮುಂತಾದೆಡೆ ಹೊಂದಿದೆ ಮತ್ತು ಇದು ಜೂನ್ 23, 2005ರಲ್ಲಿ ಮಿನ್ನೆಸೋಟಾದ ಬ್ಲೂಮಿಂಗ್ಟನ್‌ನಲ್ಲಿ ತೆರೆಯಲ್ಪಟ್ಟ ಫಸ್ಟ್-ಆಫ್-ಇಟ್ಸ್-ಕೈಂಡ್ ರಿಟೇಲ್ ಕಾಂನ್ಸೆಪ್ಟ್ ಸ್ಟೋರ್ ಹಾಗೂ ಶೋ ರೂಮನ್ನು ಒಳಗೊಂಡಿದೆ.
ಟಾರ್ಗೆಟ್ ಬ್ರಾಂಡ್ಸ್ : ಇದು ಕಂಪೆನಿಯ ಖಾಸಗೀ ಲೇಬಲ್ ಇರುವ ಉತ್ಪನ್ನಗಳ ಮಾಲೀಕತ್ವ ಹೊಂದಿದೆ ಹಾಗೂ ಮೇಲ್ವಿಚಾರಣೆ ನಡೆಸುತ್ತದೆ, ಕಿರಾಣಿ ಸಾಮಾನಿನ ಬ್ರಾಂಡ್‌ಗಳನ್ನು ಹೊಂದಿದ ಆರ್ಚರ್ ಫಾರ್ಮ್ಸ್ ಮತ್ತು ಮಾರ್ಕೇಟ್ ಪ್ಯಾಂಟ್ರೀ, ಸೂಟನ್ & ಡಾಡ್ಜ್,ಅವರ ಉತ್ಕೃಷ್ಟವಾದ ಮೀಟ್ ಲೈನ್, ಮತ್ತು ಎಲೆಕ್ರಾನಿಕ್ಸ್ ಬ್ರಾಂಡ್‌ನ ಟ್ರುಟೆಕ್‌ಗಳೂ ಸೇರುತ್ತವೆ. ಇದರ ಜೊತೆಗೆ, ಗೂಳಿಯಕಣ್ಣುಗಳ ಡಾಗ್, ವ್ಯಾಪಾರಿ ಸರಕಿನ ಗುರುತಾಗಿದ್ದು ಗೂಳಿಯಕಣ್ಣು ಡಿಸೈನ್ ಮತ್ತು 'ಟಾರ್ಗೆಟ್' ಟಾರ್ಗೆಟ್ ಬ್ರಾಂಡಿನ ನೊಂದಾಯಿತ ಟ್ರೇಡ್‌ಮಾರ್ಕ್‌ಗಳಾಗಿವೆ.
ಟಾರ್ಗೆಟ್.ಕಾಮ್ : ಇದು ಕಂಪೆನಿಯ ಇ-ಕಾಮರ್ಸ್ ವ್ಯವಹಾರಗಳನ್ನು ಮಾಲೀಕತ್ವ ಹೊಂದಿದ್ದು, ಅದರ ಮೇಲ್ವಿಚಾರಣೆಯನ್ನು ನೋಡಿಕೊಳ್ಳುತ್ತದೆ. ಇದನ್ನು 2000ನೇ ಇಸವಿಯ ಆದಿ ಭಾಗದಲ್ಲಿ ರಿಟೇಲಿಂಗ್ ವಿಭಾಗದಿಂದ ಇದರ ಇ-ಕಾಮರ್ಸ್ ವ್ಯವಹಾರಗಳನ್ನು ಬೇರ್ಪಡಿಸಿ, ರಿವರ್ ಟೌನ್ ಟ್ರೇಡಿಂಗ್ ಡೈರೆಕ್ಟ್ ಮಾರ್ಕೆಟಿಂಗ್ ಘಟಕದೊಂದಿಗೆ ವಿಲೀನಗೊಳಿಸಿ ಸ್ವತಂತ್ರ-ಸ್ಥಿರವಾದ ಅಂಗಸಂಸ್ಥೆಯಾಗಿ ಮಾಡಿ ಟಾರ್ಗೆಟ್. ಡೈರೆಕ್ಟ್ ಎಂದು ಹೆಸರು ನೀಡಲಾಯಿತು. 2002ರಲ್ಲಿ ಟಾರ್ಗೆಟ್.ಕಾಮ್ ಮತ್ತು ಅಮೇಜಾನ್.ಕಾಮ್ ಅಂಗಸಂಸ್ಥೆಯಾದ ಅಮೇಜಾನ್ ಎಂಟರ್‌ಪ್ರೈಸ್ ಸಲ್ಯುಷನ್ ಒಂದು ಒಪ್ಪಂದ ಮಾಡಿಕೊಂಡವು, ಅದರಂತೆ ಅಮೇಜಾನ್.ಕಾಮ್ ಸ್ಥಿರ ಮತ್ತು ಚರ ದರದಲ್ಲಿ ಬೇಡಿಕೆಗಳ ಈಡೇರಿಕೆ ಮತ್ತು ಅತಿಥಿ ಸೇವೆಗಳನ್ನು ನೀಡಲು ಒಪ್ಪಿಕೊಂಡಿತು. ಟಾರ್ಗೆಟ್.ಡೈರೆಕ್ಟ್ ಮತ್ತು ಅಮೇಜಾನ್.ಕಾಮ್‍ಗಳ ನಡುವಿನ ಈ ಇಲೆಕ್ಟ್ರಾನಿಕ್ ಕಾಮರ್ಸ್ ಸಂಬಂಧವು ಆಗಸ್ಟ್ 2010ರ ವರೆಗೆ ಮುಂದುವರೆಯಲಿದೆ. ಕಂಪೆನಿಯು ಮಾರ್ಷಲ್ ಫೀಲ್ಡ್ಸ್ ಮತ್ತು ಮರ್ವೇನ್ಸನ್ನು 2004ರಲ್ಲಿ ಮಾರಿದ ಬಳಿಕ, ಟಾರ್ಗೆಟ್.ಡೈರೆಕ್ಟ್ ಇದು ಟಾರ್ಗೆಟ್.ಕಾಮ್ ಆಗಿ ಪರಿವರ್ತಿತವಾಯಿತು. ಕಂಪ್ಲೀಟ್.ಕಾಮ್‌ನ ಒಂದು ಸರ್ವೇಕ್ಷಣೆಯ ಪ್ರಕಾರ, ಟಾರ್ಗೆಟ್.ಕಾಮ್ ಅಂತರ್ಜಾಲ ತಾಣಕ್ಕೆ 2008ರಲ್ಲಿ 288ಮಿಲಿಯನ್ ಜನ ಭೇಟಿ ನೀಡಿದ್ದರು.
ಅದೇ ವರ್ಷ ಸ್ಟೀಫನ್ ಎಲ್. ಪಿಸ್ಟ್ನರ್‍ರವರು ಮುಖ್ಯಸ್ಥರಾಗಿದ್ದ ಟೀಮ್ ಎಲೆಕ್ಟ್ರಾನಿಕ್ಸ್ ವಿಶೇಷ ವಿಭಾಗವನ್ನು ಡೇಟನ್ ಹಡ್ಸ್‌ನ್ ಕಂಪನಿಯು ಸ್ಪಾಧೀನಪಡಿಸಿಕೊಂಡಿತು.
1975ರಲ್ಲಿ ಇದು ಎರಡು ಸ್ಟೋರ್‌ಗಳನ್ನು ತೆರೆಯುವುದರೊಂದಿಗೆ ಒಂಭತ್ತು ರಾಜ್ಯಗಳಲ್ಲಿನ ಸ್ಟೋರ್‌ಗಳ ಸಂಖ್ಯೆ 49ನ್ನು ಮುಟ್ಟಿತು ಹಾಗೂ ವ್ಯಾಪಾರವು 511 ಮಿಲಿಯನ್ ಡಾಲರ್‌ಗಳಷ್ಟಾಯಿತು. ಆ ವರ್ಷ ಟಾರ್ಗೆಟ್‍ನ ಆದಾಯದಲ್ಲಿ ಹೆಚ್ಚಿನ ಭಾಗವು ಡಿಸ್ಕೌಂಟ್ ವಿಭಾಗದಿಂದ ಬಂದಿತು.
1990ರಲ್ಲಿ, ಬಾಟಸ್ ಇಂಕ್‌ ಕಂಪನಿಯಿಂದ ಮಾರ್ಷಲ್‍ ಫೀಲ್ಡ್ಸ್ ಕಂಪನಿಯನ್ನು ಪಡೆಯಿತು, ಮಿನ್ನೆಸೋಟಾದ ಅ‍ಯ್ಪಲ್ ವ್ಯಾಲಿಯಲ್ಲಿ ಟಾರ್ಗೆಟ್ ಸ್ಟೋರ್ ತನ್ನ ಮೊದಲ ಟಾರ್ಗೆಟ್ ಗ್ರೇಟ್‍ಲ್ಯಾಂಡ್ ಜನರಲ್ ಮರ್ಚಂಡೈಸ್ ಸೂಪರ್ ಸ್ಟೋರನ್ನು ತೆರೆಯಿತು. 1991ರಲ್ಲಿ, 43 ಟಾರ್ಗೆಟ್ ಗ್ರೇಟ್‍ಲ್ಯಾಂಡ್ ಘಟಕಗಳನ್ನು ತೆರೆಯುವುದರೊಂದಿಗೆ ವ್ಯಾಪಾರವು 9.01ಬಿಲಿಯನ್ ಯುಎಸ್ ಡಾಲರ್‌ಗಳನ್ನು ಮುಟ್ಟಿತು. 1992ರಲ್ಲಿ ಮಿನಿಯಾಪೊಲಿಸ್‌ನಲ್ಲಿ ಎವ್ವೆರಿಡೇ ಹೀರೋ ಎಂದು ಕರೆಯಲ್ಪಡುವ ವೇಷ ಭೂಷಣಗಳ ಸ್ಪೆಷಾಲಿಟಿ ಸ್ಟೋರನ್ನು ಸ್ಥಾಪಿಸಿತು. ಮೆರೊನಾ ಬ್ರಾಂಡ್‌ನಂತಹ ಖಾಸಗೀ ಲೇಬಲ್ಲಿನ ವಸ್ತ್ರಗಳನ್ನು ಹೊರತರುವ ಮೂಲಕ ನಂತಹ ವಸ್ತ್ರಗಳ ವಿಶೇಷ ಸ್ಟೋರುಗಳೊಂದಿಗೆ ಸ್ಪರ್ಧಿಸಲು ಪ್ರಯತ್ನಿಸಿತು. 1993ರಲ್ಲಿ, ರಾಷ್ಟ್ರೀಯ ಬಾಂಡ್‌ಗಳಿಗಾಗಿ ಇರುವ ಕ್ಲೋಸ್‌ಔಟ್ ಸ್ಟೋರ್‌ಗಳನ್ನು ಹೊರತುಪಡಿಸಿ ಖಾಸಗೀ ಬ್ರಾಂಡ್‌ಗಳ ವಸ್ತ್ರಗಳ ಹಳೆಯ ಸಂಗ್ರಹಣೆಯನ್ನು ಖಾಲಿ ಮಾಡುವ ಉದ್ದೇಶದಿಂದ ಸ್ಮಾರ್ಟ್ಸ್ ಎಂಬ ಕ್ಲೋಸ್‌ಔಟ್‍ಗಳನ್ನು ತೆರೆಯಲಾಯಿತು. ಹಳೆಯ ಟಾರ್ಗೆಟ್ ಸ್ಟೋರ್‌ಗಳಿದ್ದ ರಾಂಚೊ ಕ್ಯೂಕಮಾಂಗ, ಕ್ಯಾಲಿಫೋರ್ನಿಯಾ, ಡೆಮೊಯಿನ್, ಆಯೋವಾ, ಎಲ್‍ಪ್ಯಾಸೊ, ಟೆಕ್ಸಾಸ್ ಮತ್ತು ಇಂಡಿಯಾನಾದ ಇಂಡಿಯನಾಪೊಲಿಸ್ ನಲ್ಲಿ ವಿತರಣಾ ಕೇಂದ್ರಗಳ ಸಮೀಪದಲ್ಲಿ ನಾಲ್ಕು ಸ್ಮಾರ್ಟ್ಸ್ ಘಟಕಗಳನ್ನು ತೆರೆಯಲಾಯಿತು.
1994ರಲ್ಲಿ ಕೆನ್ನೆತ್ ಮ್ಯಾಕ್ ಕಂಪನಿಯನ್ನು ತೊರೆದ. ಆತನ ನಂತರ ಬಾಬ್ ಅಲ್ರಿಚ್ ಡೇಟನ್-ಹಡ್ಸನ್ ಕಂಪನಿಯ ಹೊಸ ಚೇರ್ಮನ್ ಆದ.
ಈ ಹಿಂದೆ ಒಂದು-ಗಂಟೆ ಫೋಟೋ ಸಂಸ್ಕರಣಾ ಲ್ಯಾಬ್‌ನ ಮಾಲೀಕತ್ವವನ್ನು ಟಾರ್ಗೆಟ್ ಹೊಂದಿರದೆ, ಈಸ್ಟ್‌ಮನ್ ಕೊಡ್ಯಾಕ್ ಸಂಸ್ಥೆಯ ಅಂಗಸಂಸ್ಥೆಯಾದ ಕ್ವಾಲೆಕ್ಸ್ ಹೊಂದಿತ್ತು, ಇದರ ಮೇಲ್ವಿಚಾರಣೆಯನ್ನು ಕ್ವಾಲೆಕ್ಸ್‌ನ ನೌಕರರು ನಡೆಸುತ್ತಿದ್ದರು. ಹಾಗಿದ್ದರೂ, 2005ರ ಜೂನ್‌ನಲ್ಲಿ ಟಾರ್ಗೆಟ್‍ನ ವಕ್ತಾರೆ ಬ್ರೀ ಹೀತ್, ಕೊಡ್ಯಾಕ್‌ನ ಉಪಕರಣದೊಂದಿಗೆ ಕ್ವಾಲೆಕ್ಸ್ ಫೋಟೊ ಲ್ಯಾಬ್ ಬದಲಿಗೆ ಟಾರ್ಗೆಟ್ ಕಾರ್ಪೋರೇಷನ್ ತನ್ನ ಲ್ಯಾಬನ್ನು ತೆರೆಯಲಿದೆ ಮತ್ತು ಅದನ್ನು ಟಾರ್ಗೆಟ್‍ನ ನೌಕರರು ನಡೆಸುತ್ತಾರೆ ಎಂದು ಘೋಷಿಸಿದಳು. ನೆಕ್ಸ್ಟ್ ಡೇ, ಡಿಜಿಟಲ್ ಮತ್ತು ಕೊಡ್ಯಾಕ್ ಪರ್ಫೆಕ್ಟ್ ಟಚ್ ಪ್ರೊಸೆಸಿಂಗ್‍ನಂತಹ ಎಲ್ಲಾ ರೀತಿಯ ಫೋಟೊ ಪ್ರಕ್ರಿಯೆಯು "ಇನ್ ಹೌಸ್" ಒಳಗೆ ನಡೆಯಿತು, ಆದಾಗ್ಯೂ ಕೆಲವು ಲ್ಯಾಬ್‌ಗಳು ಸ್ವಯಂ ಸೇವೆ ಕೊಡಾಕ್ ಪಿಕ್ಚರ್ ಮೇಕರ್ ಕಿಯಾಸ್ಕ್ ಮೂಲಕ "ಸೆಂಡ್-ಔಟ್" ಸೇವೆಯನ್ನು ಆಕ್ರಮಿಸಿಕೊಂಡವು. ಕೆಲವು ಕೊಡ್ಯಾಕ್ ಬದಲಿಗೆ ಫೂಜಿಫಿಲ್ಮ್ ಉಪಕರಣದ ಮೂಲಕ "ಟೆಸ್ಟ್" ಸ್ಟೋರ್‌ಗಳನ್ನು ನಡೆಸುತ್ತಿವೆ. ಟಾರ್ಗೆಟ್, ಯಾಹೂ ಫೋಟೋನೊಂದಿಗೆ ಸಹಭಾಗಿತ್ವವನ್ನು ಹೊಂದಿದ್ದು, ಫೋಟೋ ಆನ್‌ಲೈನ್ ಸೇವೆಯನ್ನು ನೀಡುತ್ತಿದೆ ಜೊತೆಗೆ ಇದು ಒಂದು ತಾಸಿನ ಸ್ಟೋರ್ ಪಿಕ್‌ಅಪ್‌ಗಾಗಿ ಆನ್‌ಲೈನ್ ಪ್ರಿಂಟ್ಸ್‌ಗಳನ್ನು ವ್ಯವಸ್ತೆಗೊಳಿಸುತ್ತಿದೆ. ಇದು ಸೆಪ್ಟೆಂಬರ್, 2007ರಲ್ಲಿ ಕೊನೆಗೊಂಡಿತು. ಈಗ ಟಾರ್ಗೆಟ್ ಫೋಟೋ, ಕೊಡ್ಯಾಕ್ ಗ್ಯಾಲರಿ, ಶಟರ್‍ಫ್ಲೈ ಮತ್ತು ಫೋಟೋ ಬಕೆಟ್‍ನೊಂದಿಗೆ ಪಾಲುದಾರಿಕೆ ಹೊಂದಿದೆ.
ಸುಪರ್ ಟಾರ್ಗೆಟ್ ಮತ್ತು ಪಿಫ್ರೆಷ್ ಸ್ಟೋರ್ಸ್‌ಗಳು ಅಗತ್ಯವುಳ್ಳ ರೆಫ್ರಿಜಿರೇಟರ್ ಮತ್ತು ಘನೀಕೃತ ತಾಜಾ ವಸ್ತುಗಳನ್ನು ಉತ್ಪಾದಿಸುತ್ತದೆ. ಆಹಾರ ವಿತರಣಾ ಕೇಂದ್ರದ ಮಾಲೀಕತ್ವವನ್ನು ಸೂಪರ್‌ವಾಲು ಹೊಂದಿದೆ, ಹಲವಾರು ವರ್ಷಗಳಿಂದ ಇದರ ಸದ್ಬಳಕೆಯನ್ನು ಟಾರ್ಗೆಟ್ ಮಾಡಿಕೊಳುತ್ತಾ ಬಂದಿದೆ. 2003 ಅಕ್ಟೋಬರ್‌ನಲ್ಲಿ ಅರಿಜೋನಾದ ಫಿನಿಕ್ಸ್‌ನಲ್ಲಿ ಸುಪರ್‌ವಾಲುವಿನ ಸೌಕರ್ಯವನ್ನು ಟಾರ್ಗೆಟ್‌ನ ಸೇವೆಗೆ ಬಳಸಲಾಯಿತು. ಇದೇ ಬದಲಾವಣೆಯನ್ನು ಫೋರ್ಟ್ ವರ್ಥ್, ಟೆಕ್ಸಾಸ್‌‍ನ ಸುಪರ್‌ವಾಲು ಕೇಂದ್ರದಲ್ಲಿ ಅನುಷ್ಠಾನಕ್ಕೆ ತರಲಾಯಿತು. ಟಾರ್ಗೆಟ್‌, ಫ್ಲೋರಿಡಾದ ಲೇಕ್ ನಗರದಲ್ಲಿ ಒಂದು ಹೊಸ ವಿತರಣಾ ಕೇಂದ್ರವನ್ನು ನಿರ್ಮಾಣ ಮಾಡಿತು, ಫ್ಲೋರಿಡಾದಿಂ ಉತ್ತರ ಮತ್ತು ಪೂರ್ವ ಭಾಗಗಳಿಗೆ ಇದರಿಂದ ವಿತರಣೆ ಮಾಡಲಾಗುತ್ತಿತ್ತು, ಆದರೆ ಇದನ್ನು ಸುಪರ್‌ವಾಲು ಕಾರ್ಯರೂಪಕ್ಕೆ ತರುತ್ತಿತ್ತು. ಐಯೊವಾ ಫಾಲ್ಸ್‌ನ ಸೆಡಾರ್‌ನಲ್ಲಿ 4ನೇ ಕೇಂದ್ರವನ್ನು ಆಗಸ್ಟ್ 2009ರಲ್ಲಿ ಪ್ರಾರಂಭಿಸುವುದಾಗಿ ಬಿಂಬಿಸಿತು. ಬೇರೆ ರೀಟೈಲ್ ವ್ಯಾಪಾರ ಮಳಿಗೆಯ ಮಾಲೀಕತ್ವವನ್ನು ಸುಪರ್‌ವಾಲು ಹೊಂದಿದ್ದು ಈಗಲೂ ಬೇರೆ ಪ್ರದೇಶಗಳಲ್ಲಿ ಇದನ್ನು ಬಳಸಲಾಗುತ್ತಿದೆ, ಆದರೆ ಗುರಿ ಯೋಜನೆಯು ಮುಂದಿನ ಕೆಲ ವರ್ಷಗಳಲ್ಲಿ ಬದಲಾಗುತ್ತದೆ. ಕೊಲೋರಾಡೊದಲ್ಲಿ ಮಳಿಗೆಗಳು ಫ್ರೆಶ್ ಪ್ಯಾಕ್ ಪ್ರೊಡ್ಯೂಸ್ ಇಂಕ್. ಡೆನ್ ವರ್ ಕೊಲೋರಾಡೊ ಮೂಲಕ ಸೇವೆ ಸಲ್ಲಿಸುತ್ತವೆ.
2005ರಲ್ಲಿ ಟಾರ್ಗೆಟ್ ಮತ್ತು ದ ಸಾಲ್ವೇಶನ್ ಆರ್ಮಿಗಳು "ದ ಟಾರ್ಗೆಟ್/ಸಾಲ್ವೇಶನ್ ಆರ್ಮಿ ವಿಶ್ ಲಿಸ್ಟ್" ಎನ್ನುವ ಒಂದು ಸಹಯೋಗ ಉದ್ಯಮವನ್ನು ರೂಪಿಸಿದೆ, ಇಲ್ಲಿ ಆನ್‌ಲೈನ್ ಖರೀದಿದಾರರು ಹರಿಕೇನ್‌ಗೆ ತತ್ತಾದವರ ಸಂಘಟನೆಗಳಿಗೆ ನವೆಂಬರ್ 25, 2005 ಮತ್ತು ಜನವರಿ 25, 2006ರ ನಡುವೆ ನೇರವಾಗಿ ಟಾರ್ಗೆಟ್.ಕಾಂನಿಂದ ಕೊಳ್ಳುವ ಮೂಲಕ ವಸ್ತುಗಳನ್ನು ದಾನ ಮಾಡಬಹುದು. 2006ರಲ್ಲಿ ಅವು "ದ ಟಾರ್ಗೆಟ್/ಸಾಲ್ವೇಶನ್ ಆರ್ಮಿ ಏಂಜೆಲ್ ಗಿವಿಂಗ್ ಟ್ರೀ" ಎನ್ನುವ ಮತ್ತೊಂದು ಸಹಯೋಗ ಉದ್ಯಮವನ್ನು ರೂಪಿಸಿದರು, ಇದು ದ ಸಾಲ್ವೇಶನ್ ಆರ್ಮಿಯ ಏಂಜೆಲ್ ಟ್ರೀ ಕಾರ್ಯಕ್ರಮದ ಆನ್‌ಲೈನ್ ರೂಪಾಂತರವಾಗಿದೆ; ಇದರ ಜೊತೆಗೆ ಟಾರ್ಗೆಟ್ ಸ್ಟೋರ್‌ಗಳ ಒಳಗೆ ಹಾರ್ವೆ ಲೆವೀಸ್ ಏಂಜೆಲ್ ಆಭರಣಗಳ ನಿಯಮಿತ ಆವೃತ್ತಿಗಳ ಮಾರಾಟದಿಂದ ದಾನಮಾಡುವ ಪ್ರಕ್ರಿಯೆಯನ್ನು ಮಾಡುವುದು. 2006ರ ಥ್ಯಾಂಕ್ಸ್‌ಗಿವಿಂಗ್‌ ಹಾಲಿಡೆ ಸಮಯದಲ್ಲಿ, ಬಹಳ ಕುಟುಂಬಗಳನ್ನು ಬ್ಲ್ಯಾಕ್ ಫ್ರೈಡೆಯ ಬೆಳಗ್ಗಿನ ಖರೀದಿ ವಿನೋದಕ್ಕೆ ಕಳುಹಿಸಲು ಟಾರ್ಗೆಟ್ ಮತ್ತು ಸಾಲ್ವೇಶನ್ ಆರ್ಮಿ ಜಾದುಗಾರ ಡೆವಿಡ್ ಬ್ಲೇನ್ ಜೊತೆಗೂಡಿತು. ಬ್ಲೇನ್ ಅವರ ಕೆಲಸದಲ್ಲಿ ಬ್ಲ್ಯಾಕ್ ಫ್ರೈಡೆಯ ಬೆಳಗ್ಗಿನವರೆಗೆ ನೂಲುವ ಗೈರೊಸ್ಕೋಪ್‌ನಿಂದ ಹೊರತಾಗಿ ಯಶಸ್ವಿಯಾದರೆ ಬಹಳ ಕುಟುಂಬಗಳು $500 ಖರೀದಿ ಪ್ರಮಾಣಕಾರ್ಡ್‌‌ಗಳನ್ನು ಪಡೆಯುತ್ತವೆ. ಈ ಸವಾಲನ್ನು ಬ್ಲೇನ್ ಯಶಸ್ವಿಯಾಗಿ ಪೂರ್ಣಗೊಳಿಸಿದರು.
ಈ ಪ್ರದೇಶದಲ್ಲಿ ಟಾರ್ಗೆಟ್ ಸ್ಟೋರ್‌ಗಳನ್ನು ತೆರೆಯುವುದಕ್ಕೂ ಮೊದಲು ಕಂಪನಿಯು ಸಂಯುಕ್ತ ಸಂಸ್ಥಾನದ ಕೇಂದ್ರ ಭಾಗದಲ್ಲಿ ವಿಸ್ತರಣೆಯತ್ತ ಗಮನಹರಿಸಿತ್ತು. 1982ರಲ್ಲಿ 33 ಫೆಡ್‌ಮಾರ್ಟ್ ಸ್ಟೋರ್‌ಗಳನ್ನು ಆರಿಜೋನಾ, ಕ್ಯಾಲಿಫೋರ್ನಿಯಾ ಮತ್ತು ಟೆಕ್ಸಾಸ್‌ನಲ್ಲಿ ಸ್ವಾಧೀನಕ್ಕೆ ತೆಗೆದುಕೊಳ್ಳುವ ಮೂಲಕ ಹಾಗೂ ಲಾಸ್‌ ಏಂಜಲೀಸ್‌ನಲ್ಲಿ ನಾಲ್ಕನೇ ವಿತರಣಾ ಕೇಂದ್ರವನ್ನು ತೆರೆಯುವ ಮೂಲಕ ಸಂಯುಕ್ತ ಸಂಸ್ಥಾನದ ಪಶ್ಚಿಮ ಕರಾವಳಿಯಲ್ಲಿ ತನ್ನ ವ್ಯಾಪ್ತಿಯನ್ನು ವಿಸ್ತರಿಸಿತು. ಆ ವರ್ಷ, ಬ್ರೂಸ್ ಆಲ್‍ಬ್ರೈಟ್ ಉಪ ಚೇರ್ಮನ್ ಹಾಗೂ ಮುಖ್ಯ ಆಡಳಿತಾಧಿಕಾರಿಯಾಗಿ ಟಾರ್ಗೆಟ್ ಸ್ಟೋರ್‌ಗೆ ಮರಳಿದ ಹಾಗೂ ಅದರ ಘಟಕಗಳು 167ನ್ನು ಮುಟ್ಟಿ, ವ್ಯಾಪಾರವು 2.41 ಬಿಲಿಯನ್ ಡಾಲರ್‌ಗಳಷ್ಟಾಯಿತು. ಫೆಡ್ಮಾರ್ಟ್‌ನಿಂದ ಸ್ವಾಧೀನಕ್ಕೆ ತೆಗೆದುಕೊಂಡಿದ್ದ 33 ಸ್ಟೋರ್‌ಗಳನ್ನು 1983ರಲ್ಲಿ ಟಾರ್ಗೆಟ್ ಸ್ಟೋರಾಗಿ ತೆರೆಯಲಾಯಿತು. ಇದು 1983ರಲ್ಲಿ ಪ್ಲಮ್ಸ್ ಆಫ್-ಪ್ರೈಸ್ ಅಪಾರೆಲ್ ಸ್ಪೆಷಾಲಿಟಿ ಸ್ಟೋರ್‌ನ ನಾಲ್ಕು ಘಟಕಗಳನ್ನು ಲಾಸ್‌ಏಂಜಲೀಸ್ ಪ್ರದೇಶದಲ್ಲಿ ತೆರೆಯಿತು, ಇದರ ಉದ್ದೇಶ ಆ ಪ್ರದೇಶದಲ್ಲಿ ಮಧ್ಯಮದಿಂದ ಹೆಚ್ಚು ಆದಾಯವಿರುವ ಮಹಿಳೆಯರು ಇರುವುದಾಗಿತ್ತು.
ಜನವರಿ, 2000ದಲ್ಲಿ ಡೇಟನ್ ಹಡ್ಸನ್ ಕಾರ್ಪೋರೇಷನ್ ತನ್ನ ಹೆಸರನ್ನು ಟಾರ್ಗೆಟ್ ಕಾರ್ಪೋರೇಷನ್ ಎಂದು ಬದಲಿಸಿಕೊಂಡಿತು ಹಾಗೂ ತನ್ನ ಗುರುತಿನ ಚಿಹ್ನೆಯನ್ನು ಟಿಜಿಟಿಯಾಗಿ ಬದಲಾಯಿಸಿಕೊಂಡಿತು. ಅದಾದ ನಂತರ ಕಾರ್ಪೋರೇಷನ ಒಟ್ಟು ಮಾರಾಟ ಮತ್ತು ಗಳಿಕೆಯ ಶೇ.75ರಿಂದ 80ಭಾಗ ಟಾರ್ಗೆಟ್ ಸ್ಟೋರ್‌ಗಳಿಂದ ಬಂದಿತು.ಇತರೆ ಭಾಗಗಳಾದ ಡೇಟ್ಸನ್, ಹಡ್ಸನ್, ಮಾರ್ಷಲ್ ಫೀಲ್ಡ್ಸ್ ಮತ್ತು ಮರ್ವೇನ್ಸ್‌ಗಳನ್ನು ರಿಯಾಯಿತಿ ವ್ಯಾಪಾರವನ್ನು ಉತ್ತೇಜಿಸಲು ಬಳಸಲಾಯಿತು. ಇದು 46ರಾಜ್ಯಗಳಲ್ಲಿ 977 ಮಳಿಗೆಗಳ ಸ್ಥಾಪನೆಗೆ ಅವಕಾಶ ಮಾಡಿಕೊಟ್ಟಿತ್ತಲ್ಲದೆ, ವರ್ಷದ ಅಂತ್ಯಕ್ಕೆ ವ್ಯಾಪಾರವು 29.7ಬಿಲಿಯನ್ ಯುಎಸ್ ಡಾಲರ್‍ಗಳನ್ನು ಮುಟ್ಟಿತು. ಇದು ಇ-ಕಾಮರ್ಸ್ ವ್ಯವಹಾರಗಳನ್ನು ತನ್ನ ಚಿಲ್ಲರೆ ವ್ಯಾಪಾರ ವಿಭಾಗದಿಂದ ಬೇರ್ಪಡಿಸಿ, ರಿವರ್‌ಟೌನ್ ವ್ಯಾಪಾರ ಘಟಕಕ್ಕೆ ಸೇರಿಸಿತು, ಇದನ್ನು ಟಾರ್ಗೆಟ್.ಡೈರೆಕ್ಟ್ ಎಂದು ಕರೆದರು. 2001ರಲ್ಲಿ ತನ್ನ ಡೇಟನ್ಸ್ ಮತ್ತು ಹಡ್ಸನ್ಸ್ ಮಳಿಗೆಗಳು ವಿಭಾಗೀಯ ವ್ಯಾಪಾರ ಮಳಿಗೆಗಳಲ್ಲಿ ಹೆಚ್ಚು ಗುರುತಿಸಲ್ಪಟ್ಟಿದ್ದ ಮಾರ್ಷಲ್ ಫೀಲ್ಡ್‌ನ ಬ್ರಾಂಡ್‌ನ ಅಡಿಯಲ್ಲಿ ಕಾರ್ಯನಿರ್ವಹಿಸುತ್ತವೆ ಎಂದು ಘೋಷಿಸಿತು.
ಇಂಥ ಕೆಲವೊಂದು ಅಸಾಧಾರಣ ವಿನ್ಯಾಸಗಳ ಏಕಸ್ವಾಮ್ಯವನ್ನು ಹೊಂದಿದ್ದರು. ಮತ್ತು ಈ ಏಕಸ್ವಾಮ್ಯಗಳ ಕುರಿತು ಟಾರ್ಗೆಟ್ ಬ್ರ್ಯಾಂಡ್‌ಗಳ ಉಪವಿಭಾಗ ಕಾರ್ಯನಿರ್ವಹಿಸುತ್ತಿತ್ತು. ಉದಾಹರಣೆಗೆ, ಕೆಲವು ಅಂಥವ ಟಾರ್ಗೆಟ್ ಬ್ರಾಂಡ್ ನ ಉಡುಗೊರೆ ಕಾರ್ಡ್‌‌ಗಳ ಮೇಲ್ಪದರವು ಮರದಿಂದ ಮಾಡಲ್ಪಟ್ಟಿದೆ. 2005 ರ ಮೇ 24ರಂದು ಸಂಯುಕ್ತ ರಾಷ್ಟ್ರಗಳ ಪೇಟೆಂಟ್ ಮತ್ತು ಟ್ರೇಡ್ ಮಾರ್ಕ್ ಕಚೇರಿಯು ಯುಎಸ್ ಪೇಟೆಂಟ್ ಡಿ505,450 ಅನ್ನು, ಕ್ರೆಡಿಟ್ ಅಥವಾ ಸ್ಟೋರಡ್ ವ್ಯಾಲ್ಯೂ ಕಾರ್ಡ್‌ಗಳ ಮೇಲೆ ಮರದ ಪದರ ವಿನ್ಯಾಸ’ ಏಕಸ್ವಾಮ್ಯವನ್ನು ಸಂಶೋಧಿಸಿದ ಎಮಿ ಎಲ್. ಲ್ಯೂವರ್ ಮತ್ತು ಜಾನ್ ಡಿ. ಮೆಹಿವ್ ಅವರಿಗೆ ನೀಡಿತು. ಯು.ಎಸ್. ಪೇಟೆಂಟ್ ಸಂಖ್ಯೆ 7004398 ಅನ್ನು, ಮಿಚಲ್ ಆರ್. ಫ್ರಾನ್ಸಿನ್ಸ್ ಮತ್ತು ಬೆರ್ರಿ ಸಿ. ಬ್ರೂಕ್ಸ್ ಅವರಿಗೆ "ಸ್ಟೋರ್ಡ್ ಮೌಲ್ಯ ಕಾರ್ಡ್ ಸಂಯೋಜನೆಯೊಂದಿಗೆ ಸ್ಟೋರ್ಡ್ ಮೌಲ್ಯ ಕಾರ್ಡ್ ವು ಖಾದ್ಯ ಉತ್ಪನ್ನಗಳು ಮತ್ತು ಕವರ್" 2006 ಫೆಬ್ರವರಿ 28ರಂದು ನೀಡಿತು. ಈ ಎರಡೂ ಏಕಸ್ವಾಮ್ಯಗಳು ಟಾರ್ಗೆಟ್ ಬ್ರ್ಯಾಂಡ್‌ನ ಉಪವಿಭಾಗಕ್ಕೆ ನಿರ್ವಹಿಸಲು ನೀಡಲಾಗಿತ್ತು.
ಟಾರ್ಗೆಟ್ ಕಾರ್ಪೋರೇಷನ್ ಸಂಸ್ಥೆಯು ಸಂಯುಕ್ತ ರಾಷ್ಟ್ರಗಳ ವ್ಯಾಪ್ತಿಯಲ್ಲಿ 38 ವಿತರಣಾ ಸಂಸ್ಥೆಯಾಗಿ ಕಾರ್ಯನಿರ್ವಹಿಸುತ್ತಿದೆ. ಟಾರ್ಗೆಟ್‌ ಇದು 2006ರಲ್ಲಿ ಎರಡು ಹೊಸ ವಿತರಣಾ ಸಂಸ್ಥೆಯನ್ನು ಪ್ರಾರಂಭಿಸಿತು , ಮತ್ತು 2009ರಲ್ಲಿ ಮತ್ತೊಂದು ಸಂಸ್ಥೆಯನ್ನು ಪ್ರಾರಂಭಿಸಲಾಯಿತು , ಇದನ್ನು ತನ್ನ ದಾಸ್ತಾನು ಅಭಿವೃದ್ಧಿಗೆ ಸಹಾಯವಾಗಲು ಸ್ಥಾಪಿಸಿತು. ಗ್ರೀಟಿಂಗ್ ಕಾರ್ಡ್‌ಗಳು ಮತ್ತು ಸೋಡಾಗಳು ಮೊದಲಾದ ಮಾರಾಟಗಾರ ವಿತರಿಸಿದ ವಸ್ತುಗಳನ್ನು ಹೊರತುಪಡಿಸಿ, ಈ ವಿತರಣಾ ಸಂಸ್ಥೆಗಳಿಂದ ಬಂದ ಹಡಗು ವಸ್ತುಗಳು ನೇರವಾಗಿ ಟಾರ್ಗೆಟ್ ಕಾರ್ಪೋರೇಷನ್‌ಗೆ ಹೋಗುತ್ತದೆ. ವಾಲ್-ಮಾರ್ಟ್ ಕೇಂದ್ರವನ್ನು ಹೊರತುಪಡಿಸಿ, ಟಾರ್ಗೆಟ್ ಆಯ್ಕೆ ಮಾಡಿದ ಇತರ ಕಿರಾಣಿ ವಸ್ತುಗಳು ಅವುಗಳ ಸ್ವಂತ ವಿತರಣಾ ಕೇಂದ್ರದಿಂದ ಬಂದಿರುವುದಿಲ್ಲ, ಆದರೆ ಅವು ಟಾರ್ಗೆಟ್ ಸಂಸ್ಥೆಗಳೊಂದಿಗೆ ಸಹಭಾಗಿತ್ವ ಹೊಂದಿದ ಸಂಸ್ಥೆಗಳಿಂದ ಬಂದಿರುತ್ತದೆ.
ಟಾರ್ಗೆಟ್‌ ಕಾರ್ಪೊರೇಶನ್ ಇದು ಸಂಯುಕ್ತ ಸಂಸ್ಥಾನದ ಲೋಕೋಪಕಾರಿ ಕಂಪನಿಗಳಲ್ಲಿ ಒಂದು ಎಂಬ ಸ್ಥಿರವಾದ ಸ್ಥಾನ ಪಡೆದಿದೆ. ಇದು ಫಾರ್ಚೂನ್ ಮೆಗ್ಜೀನ್‌ನ 2007ರ "ಟಾಪ್ 20 ಮೋಸ್ಟ್ ಅಡ್ಮಯರ್ಡ್ ಕಂಪನೀಸ್" ಗಳಲ್ಲಿ 11ನೇ ರ್ಯಾಂಕ್ ಪಡೆದಿದೆ, ಇದು ಹೆಚ್ಚಾಗಿ ಕಂಪನಿಯ ಡೊನೇಷನ್ ಪ್ರಯತ್ನಗಳಿಗಾಗಿದೆ. ಫೊರ್ಬ್ಸ್‌ ನ ಲೇಖನದ ಪ್ರಕಾರ, ಆದಾಯ ಕೊಡುವ ಸರಾಸರಿಯಲ್ಲಿ ಇದು ಅಮೆರಿಕದ ಅಧಿಕ ಹಣ ಕೊಡುವ ಕಂಪನಿಯಾಗಿದೆ .
ಟಾರ್ಗೆಟ್ ಇದರ ಟ್ಯಾಕ್ಸ್‌ ಬೀಳುವುದಕ್ಕಿಂತ ಮೊದಲಿನ ಲಾಭದ ಸುಮಾರು 5 ಪ್ರತಿಶತವನ್ನು ದಾನ ಮಾಡುತ್ತದೆ; ಇದು ನಡೆಸುವ ಸಮುದಾಯಗಳಿಗೆ ಇದು ಒಂದು ವಾರದಲ್ಲಿ $3 ಮಿಲಿಯನ್ ಕೊಡುತ್ತದೆ . ಕಾರ್ಡ್‌‌ ಹೊಂದಿದವರು ನಿಯೋಜಿಸುವ ಶಾಲೆಗಳಿಗೆ ಸಹ ಇದು ಟಾರ್ಗೆಟ್‌ ವಿಸಾದಿಂದ ಪ್ರತಿಶತ ಪ್ರಮಾಣವನ್ನು ಕೊಡುತ್ತದೆ. ಇಲ್ಲಿಯವರೆಗೆ ಈ ಯೋಜನೆಯ ಮೂಲಕ ಯುನೈಟೆಡ್ ಸ್ಟೇಟ್ಸ್‌ನ ಶಾಲೆಗಳಿಗೆ ಸುಮಾರು $150 ಮಿಲಿಯನ್‌ಗಿಂತ ಹೆಚ್ಚಾಗಿ ಕೊಟ್ಟಿದೆ.
ಇದರ ಪರಿಣಾಮ ಟಾರ್ಗೆಟ್ ಗೋದಾಮು ಯುವಕರು ಮತ್ತು ಶಿಕ್ಷಣವಂತರು ಹಾಗೂ ಶ್ರೀಮಂತ ಗ್ರಾಹಕರನ್ನು ಪ್ರತಿಸ್ಪರ್ಧಿಗಳಿಂದ ತನ್ನತ್ತ ಸೆಳೆಯುವಂತೆ ನೋಡಿಕೊಳ್ಳುತ್ತದೆ. ಪ್ರಸ್ತುತ ಮಧ್ಯವರ್ತಿ ಟಾರ್ಗೆಟ್ ಅಂಗಡಿಕಾರರು 41 ವರ್ಷಗಳಿಂದ ಇದ್ದು, ಇದು ಎಲ್ಲ ದೊಡ್ಡ ದೊಡ್ಡ ಚಿಲ್ಲರೆ ವ್ಯಾಪಾರಿಗಳಿಗಿಂತ ಚಿಕ್ಕದಾಗಿದ್ದು ಟಾರ್ಗೆಟ್ ಕಂಪನಿಯು ನೇರವಾಗಿ ಅವುಗಳ ವಿರುದ್ಧ ಪೈಪೋಟಿ ನಡೆಸುತ್ತಿದೆ. ಟಾರ್ಗೆಟ್ ಗ್ರಾಹಕರ ಮನೆಯ ಸರಾಸರಿ ಆದಾಯವು ಸುಮಾರು 63000 ಆಗಿರುತ್ತದೆ, ಟಾರ್ಗೆಟ್‌ನ ಗ್ರಾಹಕರಲ್ಲಿ ಸುಮಾರು ಶೇಕಡಾ 76 ರಷ್ಟು ಸ್ತ್ರೀಯರು ಇದ್ದು, ಅವರಲ್ಲಿ 45 ಪ್ರತಿಶತಕ್ಕಿಂತ ಹೆಚ್ಚು ಸ್ತ್ರೀಯರು ಮಕ್ಕಳನ್ನು ಹೊಂದಿರುತ್ತಾರೆ. ಸುಮಾರು 80 ಪ್ರತಿಶತದಷ್ಟು ಜನರು ಕಾಲೇಜಿಗೆ ಹೋಗಿರುವವರಾಗಿದ್ದು, ಅವರಲ್ಲಿ ಶೇಕಡಾ 48ರಷ್ಟು ಮಂದಿ ಕಾಲೇಜು ವಿದ್ಯಾಭ್ಯಾಸ ಮುಗಿಸಿದವರಾಗಿದ್ದಾರೆ. ಟಾರ್ಗೆಟ್‌ನ "ಬುಲ್ಸ್‌ಐ" ಲೊಗೊ ವನ್ನು ಶೇಕಡಾ 97 ರಷ್ಟು ಅಮೆರಿಕಾ ಗ್ರಾಹಕರು ಗುರುತಿಸುತ್ತಾರೆ.
1989ರಲ್ಲಿ 60 ಹೊಸ ಘಟಕಗಳನ್ನು ಪ್ರಮುಖವಾಗಿ ಆಗ್ನೇಯ ಸಂಯುಕ್ತ ಸಂಸ್ಥಾನದ ಪ್ರದೇಶಗಳಾದ ಫೋರಿಡಾ, ಜಾರ್ಜಿಯಾ, ಉತ್ತರ ಕರೋಲಿನಾ ಮತ್ತು ದಕ್ಷಿಣ ಕರೋಲಿನಾಗಳಲ್ಲಿ ಸ್ಥಾಪಿಸುವುದರೊಂದಿಗೆ 30 ರಾಜ್ಯಗಳಲ್ಲಿ ಒಟ್ಟು ಘಟಕಗಳ ಸಂಖ್ಯೆ 399 ಮುಟ್ಟಿತು ಹಾಗೂ ವ್ಯಾಪಾರವು 7.51 ಬಿಲಿಯನ್ ಯುಎಸ್ ಡಾಲರ್‌ಗಳನ್ನು ಮುಟ್ಟಿತು. ಇದು ಟಾರ್ಗೆಟ್ ಸ್ಟೋರಾಗಿ ತೆರೆಯಲ್ಪಟ್ಟ, ಫೆಡೆರೇಟೆಡ್ ಡಿಪಾರ್ಟ್‌ಮೆಂಟ್ ಸ್ಟೋರ್ಸ್‌ನ ಫೋರಿಡಾ, ಜೋರ್‌ಜಾ ಮತ್ತು ಉತ್ತರ ಕರೋಲಿನಾದಲ್ಲಿ ಸ್ವಾಧೀನಕ್ಕೆ ತೆಗೆದುಕೊಂಡ ಗೋಲ್ಡ್ ಸರ್ಕಲ್ ಮತ್ತು ರಿಚ್‍ವೇ ವಿಭಾಗಗಳನ್ನು ಒಳಗೊಂಡಿದೆ. ಇದು ಲೆಚ್‌ಮೀರ್ ವಿಭಾಗವನ್ನು ಸಹ ಅದೇ ವರ್ಷ ಬಂಡವಾಳ ಹೂಡಿಕೆದಾರರ ಸಮೂಹಕ್ಕೆ ಮಾರಿತು. ಆ ಸಮೂಹದಲ್ಲಿ ಬರ್ಶೈರ್ ಪಾಲುದಾರರು, ಮಸಾಚುಸೆಟ್ಸ್‌ ಮೂಲದ ಹೂಡಿಕೆದಾರರ ಸಮೂಹ, ಎಂಟು ಲೆಚ್‌ಮೀರ್ ಕಾರ್ಯನಿರ್ವಾಹಕರು ಹಾಗೂ ಎರಡು ಸ್ಥಳೀಯ ವ್ಯಾಪಾರೀ ಮಳಿಗೆಗಳ ನಿರ್ವಾಹಕರನ್ನು ಒಳಗೊಂಡಿತ್ತು.
ಉತ್ತಮ ಮಟ್ಟದ ನಾಜೂಕಿನ ವಸ್ತು ಮತ್ತು ಬಟ್ಟೆಗಳನ್ನು ಮಾರುವ ಚಿಕ್ಕ ಅಂಗಡಿ ಎನ್ನುವ ರೀತಿಯಲ್ಲಿ ಕೆಲ ಜನರು ತಮಾಷೆಗೆ ಟಾರ್ಗೆಟ್ ಅನ್ನು ಫ್ರೆಂಚ್ ಉಚ್ಚಾರವಾಗಿ ಟಾರ್- ಎಂದು ಹೇಳುವರೆಂದು ಸುಳ್ಳು ಹೆಸರನ್ನು ಸೂಚಿಸಿದ್ದರು. ಈ ಶೈಲಿಯನ್ನು ಓಪ್ರಾ ವಿನ್‌ಫ್ರೇ ಎಂಬಾಕೆ ಪ್ರಾರಂಭಿಸಿದಳು ಎಂದು ತಪ್ಪಾಗಿ ನಂಬಲಾಗಿದೆ, ಯಾವಾಗ ಆಕೆ ಫ್ರೆಂಚ್ ಉಚ್ಚಾರವನ್ನು ಬಳಸಿದಳೋ ಆಗ ಆ ಅಂಗಡಿಯನ್ನು ಆಕೆಯ ಟಿವಿ ಕಾಯಕ್ರಮದಲ್ಲಿ ಗುರುತಿಸಲಾಯಿತು; ನಿಜವಾಗಿ ಹೇಳಬೇಕೆಂದರೆ ಟಾರ್ಗೆಟ್ ಅಂಗಡಿಯು ಪ್ರಾರಂಭವಾದ ವರ್ಷವಾದ 1962ರ ಮೊದಲೇ ಇದನ್ನು ಪತ್ತೆ ಹಚ್ಚಲಾಗಿತ್ತು, 1980ರಲ್ಲಿ ಟಿವಿಯಲ್ಲಿ ಬಿತ್ತರವಾದ ಸ್ಟಾರಿಂಗ್ ಡಿಡಿ ಕೋನ್ ಎಂಬ ಜಾಹೀರಾತು ಇದನ್ನು ಬಲಪಡಿಸಿತು, ಈ ಉಚ್ಚಾರದಿಂದಾಗಿ ಕೆಲ ಜನರು ಈ ಸಂಸ್ಥೆಯು ಫ್ರೆಂಚ್ ಮಾಲೀಕತ್ವದ್ದು ಎಂದು ಈಗಲೂ ತಪ್ಪಾಗಿ ನಂಬಿದ್ದಾರೆ.
2008ರ ಅಕ್ಟೋಬರ್ ನಲ್ಲಿ ಟಾರ್ಗೆಟ್ ತನ್ನ ಉತ್ಪನ್ನವನ್ನು, ಯಾರು ವಾಲ್ ಮಾರ್ಟ್ ನಂತಹ ರಿಯಾಯಿತಿ ಚಿಲ್ಲರೆ ವ್ಯಾಪರಿಗಳಿಗಿಂತಲೂ ವೆಚ್ಚದಾಯಕ ಎಂದು ತಿಳಿದಿದ್ದರೋ ಅಂಥವರನ್ನು ತನ್ನತ್ತ ಸೆಳೆಯಲು ಯೋಜನೆಯೊಂದನ್ನು ಪ್ರಕಟಿಸಿತು. ಕಂಪನಿಯು ಬೇಗೆ ಹಾಳಾಗುವ ವಸ್ತುಗಳನ್ನು ದಾಸ್ತಾನುಗೊಳಿಸಲು ಯೋಜಿಸಿ, ವಿವೇಚನೆಗೆ ಸಂಬಂಧಿಸಿದ ವಸ್ತುಗಳ ದಾಸ್ತಾನನ್ನು ಕಡಿಮೆಗೊಳಿಸಿ ಮತ್ತು ಅದರ ಮೂರು ತ್ರೈಮಾಸಿಕದ ಮಾರುಕಟ್ಟೆ ಆಯವ್ಯಯದಲ್ಲಿನ ಖರ್ಚನ್ನು ಜಾಹೀರಾತಿನಲ್ಲಿ ಮಾರುಕಟ್ಟೆಯ ಮೌಲ್ಯಕ್ಕೆ ಪ್ರಾಮುಖ್ಯತೆ ಕೊಟ್ಟು ಮತ್ತು ಉತ್ಪನ್ನಗಳ ನಿಗದಿತ ಬೆಲೆಯನ್ನು ಜಾಹಿರಾತಿನಲ್ಲಿ ತೋರಿಸಿತು. ಟಾರ್ಗೆಟ್ ಕಂಪನಿಯು ತನ್ನ ಗೋದಾಮಿನ ಜಾಲವನ್ನು ಮಂದಗತಿಯಲ್ಲಿ ವಿಸ್ತರಿಸಲು ನಿರ್ಧರಿಸಿ ವರ್ಷಕ್ಕೆ 100 ಸ್ಟೋರ‍್‌ಗಳಿಗೆ ಬದಲು 70 ಸ್ಟೋರ‍್‌ಗಳಿಗೆ ಸೀಮಿತಗೊಳಿಸಲು ಯೋಜಿಸಿತು.
1984ರಲ್ಲಿ, ಇದು ತನ್ನ ಪ್ಲಮ್ಸ್ ವಿಭಾಗವನ್ನು ಅದು 11 ತಿಂಗಳುಗಳ ಕಾಲ ಕಾರ್ಯನಿರ್ವಹಿಸಿದ ಬಳಿಕ ರೋಸ್‌ ಸ್ಟೋರ್‌ಗೆ ಹಾಗೂ ಡೈಮಂಡ್ಸ್ ಮತ್ತು ಜಾನ್ ಎ. ಬ್ರೌನ್ ವಿಭಾಗವನ್ನು ಡಿಲರ್ಡ್ಸ್‌ಗೆ ಮಾರಲಾಯಿತು. ಅದೇ ಸಮಯದಲ್ಲಿ, ಈಗಾಗಲೇ ಇದ್ದ 215 ಸ್ಟೋರ್‌ಗಳಿಗೆ ಒಂಭತ್ತು ಹೊಸ ಟಾರ್ಗೆಟ್ ಸ್ಟೋರ್‌ಗಳನ್ನು ಸೇರಿಸಿಕೊಳ್ಳುವುದರೊಂದಿಗೆ ವ್ಯಾಪಾರದಲ್ಲಿ 3.55 ಬಿಲಿಯನ್ ಡಾಲರ್‌ಗಳಷ್ಟು ಗಳಿಕೆಯನ್ನು ಪಡೆಯಿತು. ಫ್ಲಾಯ್ಡ್ ಟಾರ್ಗೆಟ್ ಸ್ಟೋರನ್ನು ತೊರೆದ ಬಳಿಕ ಬ್ರೂಸ್ ಆಲ್‌ಬ್ರೈಟ್ ಚೇರ್ಮನ್ ಹಾಗೂ ಮುಖ್ಯ ಕಾರ್ಯನಿರ್ವಹಣಾ ಅಧಿಕಾರಿಯಾಗಿ ಯಶಸ್ವಿಯಾಗಿ ಕಾರ್ಯನಿರ್ವಹಿಸಿದನು. 1984ರ ಮೇನಲ್ಲಿ ಬಾಬ್ ಅಲ್ರಿಚ್ ಡೇಟನ್ ಹಡ್ಸನ್ ಡಿಪಾರ್ಟ್‌ಮೆಂಟ್ ಸ್ಟೋರ್‌ ವಿಭಾಗದ ಅಧ್ಯಕ್ಷರಾದರು, 1984ರ ಡಿಸೆಂಬರ್‌ನಲ್ಲಿ ಈತ ಟಾರ್ಗೆಟ್ ಸ್ಟೋರ್‌ನ ಅಧ್ಯಕ್ಷನಾದ.
2004 ಆಗಸ್ಟ್ 9 ರಂದು ಟಾರ್ಗೆಟ್ ಸಂಸ್ಥೆಯು ರೇಡಿಯೋ ತರಂಗಾಂತರದ ಸಾಮರ್ಥ್ಯವನ್ನು ಮತ್ತು ಅದರ ಪರಿಣಾಮಗಳನ್ನು ಗುರುತಿಸುವುದಕ್ಕಾಗಿ ಒಂದು ಪ್ರಯೋಗವನ್ನು ಡಲ್ಲಾಸ್/ಫೋರ್ಟ್ ವರ್ತ್ ಮೆಟ್ರೊಫ್ಲೆಕ್ಸ್‌‌ನಲ್ಲಿ ಆಯೋಜಿಸುವುದಾಗಿ ಘೋಷಿಸಿತು. ಈ ಪ್ರಯೋಗವು ಒಂದು ವಿತರಣಾ ಕೇಂದ್ರ ಮತ್ತು ಸಮೀಪವಿರುವ ಹತ್ತು ಟಾರ್ಗೆಟ್ ಗೋದಾಮು ಒಳಗೊಂಡಿದೆ. ಇಲ್ಲಿ ಆರ್‌‍ಎಫ್ಐಡಿಯು ಲೋಹಪಟ್ಟಿಯ ಗುಪ್ತಸಂಕೆತವನ್ನೊಳಗೊಂಡಿದ್ದು, ತಟ್ಟುಹಲಗೆ ಮತ್ತು ರಟ್ಟುಗಳನ್ನು ವಿತರಣಾ ಕೇಂದ್ರದಿಂದ ಸಾಮಗ್ರಿಗಳ ಪೂರೈಕೆಗೆ ಬಳಸಿದ ಹೆಜ್ಜೆಗುರುತನ್ನು ಪತ್ತೆ ಹಚ್ಚಲು ಮತ್ತು ವಿತರಣಾ ಕೇಂದ್ರದಿಂದ ಗೋದಾಮಿಗೆ ಕಳುಹಿಸಲು ಅನುಕೂಲವಾಗುತ್ತದೆ. 2009ರಲ್ಲಿ ಆರ್ಎಫ್ಐಡಿಗಳನ್ನು ಡಲ್ಲಾಸ್/ಫೋರ್ಟ್ ವರ್ತ್ ಮೆಟ್ರೊಪ್ಲೆಕ್ಸ್‌ ಮಳಿಗೆಗಳಿಂದ ಮುಕ್ತಗೊಳಿಸಲಾಯಿತು.
ಟಾರ್ಗೆಟ್‌ ತನ್ನ ಆಸ್ತಿಗಳಲ್ಲಿ ಉತ್ತಮವಾದ ಒತ್ತಾಯಪೂರ್ವಕವಲ್ಲದ ನಿಯಮ ಹೊಂದಿದೆ, ಇದು "ಇದರ ಅತಿಥಿಗಳಿಗೆ ವ್ಯಾಕುಲತೆ-ರಹಿತ ಖರೀದಿ ಅನುಭವವನ್ನು" ಒದಗಿಸಲು ಯತ್ನಿಸುತ್ತದೆ.
ಮೊದಲು ಕ್ರಿಸ್‌ಮಸ್ ರಜಾದಿನಗಳ ಸಮಯದಲ್ಲಿ ಟಾರ್ಗೆಟ್ ಸ್ಟೋರ್‌ಗಳ ಹೊರಗೆ ಸಾಲ್ವೇಶನ್ ಆರ್ಮಿ ಕೆಂಪು ಕೆಟಲ್‌ಗಳು ಮತ್ತು ಬೆಲ್-ರಿಂಗರ್‌ಗಳಿಗೆ ಮಾಡಿದ ನಿಯಮಗಳು ಈ ನಿಯಮಕ್ಕೆ ಅಪವಾದಗಳಾಗಿತ್ತು. ಆದಾಗ್ಯೂ, 2004ರಲ್ಲಿ, ಟಾರ್ಗೆಟ್‌ನ ಜೊತೆ ಪಾಲುದಾರ ಆಗಲು ಪರ್ಯಾಯ ವಿಧಾನಗಳನ್ನು ಹುಡುಕಲು ಟಾರ್ಗೆಟ್ ಸಂಘಟನೆಗೆ ಹೇಳಿತು. ಟಾರ್ಗೆಟ್ ಇದರ ಗ್ರ್ಯಾಂಟ್ ಪ್ರೊಗ್ರಾಮ್ ಮತ್ತು ಯುನೈಟೆಡ್ ವೇ ಆಫ್ ಅಮೆರಿಕದ ಮೂಲಕ ಸ್ಥಳೀಯ ಸಾಲ್ವೇಶನ್ ಆರ್ಮಿಗೆ ದೇಣಿಗೆ ನೀಡುತ್ತದೆ.
ಟಾರ್ಗೆಟ್ ಕಂಪನಿಯು ತನ್ನ ಗ್ರಾಹಕರನ್ನು "ಅತಿಥಿಗಳು" ಎಂದು ಕರೆಯುತ್ತದೆ, ಹಾಗೂ ತನ್ನ ನೌಕರರನ್ನು "ತಂಡದ ಸದಸ್ಯರು" ಎಂದೂ, ಮೇಲ್ವಿಚಾರಕರನ್ನು "ತಂಡದ ನಾಯಕರು" ಎಂದೂ ಕರೆಯುತ್ತದೆ. ಜೊತೆಗೆ ವ್ಯವಸ್ಥಾಪಕರನ್ನು ಕಾರ್ಯ ನಿರ್ವಾಹಕ ತಂಡದ ನಾಯಕರು , ಅಂಗಡಿ ವ್ಯವಸ್ಥಾಪಕರನ್ನು ಅಂಗಡಿ ತಂಡದ ನಾಯಕರು } ಎಂದು ಕರೆಯಲಾಗುತ್ತದೆ. ಅದರ ಮೇಲಿನ ಮಟ್ಟದವರನ್ನು "ಚೈನ್ ಆಫ್ ಕಮಾಂಡ್" ಎಂದೂ, ಜಿಲ್ಲಾ ತಂಡದ ನಾಯಕರು , ಗ್ರೂಪ್ ಟೀಮ್ ಲೀಡರ್ಸ್ , ಪ್ರಾದೇಶಿಕ ತಂಡದ ನಾಯಕರು , ಕೆಲಮೊಮ್ಮೆ ಪ್ರಾದೇಶಿಕ ಉಪ ಅಧ್ಯಕ್ಷ ಎಂದೂ ನೇಮಿಸಲಾಗುತ್ತದೆ, ಸಂಸ್ಥೆಗಳ ಮಟ್ಟದ ಕಾರ್ಯನಿರ್ವಾಹಕರು ಎಂದು ಕರೆಯುತ್ತದೆ. 1989ರಲ್ಲಿ ದಿ ವಾಲ್ಟ್ ಡಿಸ್ನಿ ಕಂಪನಿಯಿಂದ ಈ ಪದ್ಧತಿ ಪ್ರಾರಂಭವಾಯಿತು.
ಪ್ರಸ್ತುತ ಟಾರ್ಗೆಟ್ ಕಾರ್ಪೋರೇಷನ್‌ನ ಪ್ರಧಾನ ಕಛೇರಿ ಮೂಲ ಗುಡ್‌ಫೆಲ್ಲೋಸ್ ಸ್ಟೋರ್‌ ಇರುವ ಮಿನ್ಯಾಪೊಲಿಸ್‌ನ ನಿಕೊಲೆಟ್ ಮಾಲ್‍ನಲ್ಲಿದೆ. ಈ ಸಂಕೀರ್ಣದಲ್ಲಿ ಟಾರ್ಗೆಟ್ ಪ್ಲಾಜಾ ನಾರ್ತ್ ಮತ್ತು ಟಾರ್ಗೆಟ್ ಪ್ಲಾಜಾ ಸೌತ್ ಇವೆ. ಈ ಸಂಕೀರ್ಣವನ್ನು ರೆಯಾನ ಕಂಪೆನಿಯವರು ನಿರ್ಮಿಸಿದರು ಹಾಗೂ ಅದರ ವಾಸ್ತುಶಿಲ್ಪಿ ಎಲರ್ಬ್ ಬೆಕೆಟ್. ಟಾರ್ಗೆಟ್ 6000 ಉದ್ಯೋಗಿಗಳಿಗೆ ಸ್ಥಳಾವಕಾಶವಿರುವ ಸಂಕೀರ್ಣವನ್ನು ಹೊಂದಿದ್ದು, ಅದರ ಅಂದಾಜು ವೆಚ್ಚ 26 ಮಿಲಿಯನ್ ಯುಎಸ್ ಡಾಲರ್‌ಗಳಾಗಿವೆ. ಈ ಸಂಕೀರ್ಣದಲ್ಲಿರುವ 14 ಮಹಡಿಗಳ ಟಾರ್ಗೆಟ್ ಪ್ಲಾಜಾ ನಾರ್ತ್ ಕಛೇರಿ ಹಾಗೂ ಮಾರಾಟ ಕೇಂದ್ರ ಸ್ಥಳವನ್ನು ಹೊಂದಿದೆ, ಹಾಗೆಯೇ 32 ಮಹಡಿಗಳ ಟಾರ್ಗೆಟ್ ಸೌತ್ ಪ್ಲಾಜಾ ಮಾರಾಟ ಕೇಂದ್ರವಾಗಿದ್ದು ಸ್ಥಳವನ್ನು ಹೊಂದಿದೆ.
ಹಲವು ಟಾರ್ಗೆಟ್ ಸ್ಟೋರ್‌ಗಳು ಒಂದೇ ರೀತಿಯ ಬಿಗ್-ಬಾಕ್ಸ್ ಸ್ಟೋರ್ಸ್ ವಿನ್ಯಾಸವನ್ನು ಹೊಂದಿದ್ದರೆ, ಕೆಲವು ಬೇರೆ ಬೇರೆ ರೀತಿಯ ವಿನ್ಯಾಸವನ್ನು ಹೊಂದಿವೆ, ಕಂಪನಿಯು ಈ ವಿನ್ಯಾಸಗಳಿಂದಾಗಿ ಹೆಚ್ಚು ವಿಸ್ತಾರವನ್ನು ಹೊಂದಿದೆ. ದೇಶದಾದ್ಯಂತ ನಗರ ಪ್ರದೇಶಗಳಲ್ಲಿ ಅಥವಾ ಮಾಲ್‌ಗಳೊಳಗೆ ಅನನ್ಯವಾದ ಸಂಗ್ರಹವಿರುವಂತೆ ಟಾರ್ಗೆಟ್‌ನ್ನು ನಿರ್ವಹಿಸಲಾಗುತ್ತಿದೆ, ಹೀಗಾಗಿ ಒಂದು ಮಹಡಿಯ ಕಟ್ಟಡದಲ್ಲಿ ಇದನ್ನೆಲ್ಲಾ ನಿರ್ವಹಿಸಲಾಗುವುದಿಲ್ಲ. ಈ ಸ್ಟೋರ್‌ಗಳು ಬಹು ಮಹಡಿ ಕಟ್ಟಡಗಳಾಗಿದ್ದು ಅದು ಮಾರಾಟ ಮಳಿಗೆ, ಶೇಕರಣಾ ಮಳಿಗೆ ಮತ್ತು ಕಚೇರಿಗಳನ್ನು ಒಳಗೊಂಡಿದೆ. ಮಹಡಿಗಳಿಗೆ ತಲುಪಲು ಎಸ್ಕಲೇಟರ್, ಎಲಿವೇಟರ್ ಅಥವಾ ವರ್ಮಪೋರ್ಟ್ ಎಂಬ ವಿಶೇಷ ರೀತಿಯ ಎಲಿವೇಟರ್ ಮೂಲಕ ವ್ಯವಸ್ಥೆ ಕಲ್ಪಿಸಲಾಗಿದೆ.
ಟಾರ್ಗೆಟ್ ಅರ್ಬನ್ ಸ್ಟೋರ್ ಕಲ್ಪನೆಯನ್ನು ಉಪಯೋಗಿಸಿಕೊಂಡು ಬಹು ಮಹಡಿ ಕಟ್ಟಡಗಳನ್ನು ನಗರಗಳಾದ ಅನ್ನಾಪುಲಿಸ್, ದಿ ಬ್ರಾಂಕ್ಸ್, ಬ್ರೂಕ್ಲಿನ್, ಕ್ವೀನ್ಸ್, ಗ್ಲೆಂಡೇಲ್, ಲಾಸ್ ಏಂಜಲೀಸ್, ಚಿಕಾಗೊ, ಪಾಸಡೀನ, ಕ್ಯಾಲಿಫೋರ್ನಿಯ, ಸ್ಯಾನ್ ಡಿಯೆಗೊ, ಸಿಯಾಟೆಲ್, ವಾಷಿಂಗ್ಟನ್ ಡಿ.ಸಿ., ಅಟ್ಲಾಂಟಾ, ಮಯಾಮೀ, ನ್ಯೂ ಅರ್ಲೀನ್ಸ್ ಮತ್ತು ಕಾರ್ಪೋರೇಷನ್‌ನ ಪ್ರಧಾನ ಕಚೇರಿಯಿರುವ ಮಿನಿಯಾಪುಲಿಸ್‌ನಲ್ಲಿ ಕಟ್ಟಲಾಯಿತು. ಜುಲೈ, 2010ರಲ್ಲಿ ನ್ಯೂಯಾರ್ಕ್‌ನ ಪೂರ್ವ ಹರ್ಲಮ್‌ನಲ್ಲಿ ಟಾರ್ಗೆಟ್ ಸ್ಟೋರನ್ನು ತೆರೆಯಲಾಯಿತು. 2011ರ ವೇಳೆಗೆ ಕಂಪೆನಿಯು ನಗರದ ಪೂರ್ವ ಲಿಬರ್ಟಿ ಸೆಕ್ಸ್‌ನ್‌ನ ಪಿಟ್ಸ್‌ಬರ್ಗ್‌ನಲ್ಲಿ ಅರ್ಬನ್ ಸ್ಟೋರ್ ತೆರೆಯುವ ಯೋಜನೆಯಲ್ಲಿದೆ.
2005ರಲ್ಲಿ ಐಎಫ್‌ಸಿಯ ಸಹಭಾಗಿತ್ವದೊಂದಿಗೆ ಟಾರ್ಗೆಟ್ ಸಂಸ್ಥೆಯು ಕೆಲವು ಆಯ್ಕೆ ಮಾಡಲಾದ ಚಲನಚಿತ್ರಗಳನ್ನು ಪ್ರಚಾರ ಮಾಡಲು ಒಪ್ಪಿಕೊಂಡಿತು, ಟಾರ್ಗೆಟ್ ಮಳಿಗೆಗಳು ಮತ್ತು ಐಎಫ್‌ಸಿಗಳೆರಡರಲ್ಲೂ ಮಂಡೇ ನೈಟ್ಸ್ ಈಸ್ಟರ್ನ್‌ನಲ್ಲಿ ರಾತ್ರಿ 9:00ಕ್ಕೆ ಪ್ರಚಾರ ನಡೆಯುತ್ತಿತ್ತು.
ಐಎಫ್‌ಸಿ ಸಿನಿಮಾ ರೆಡ್ ಎಂಬುದು ಮೂಲ ಶೀರ್ಷಿಕೆಯಾಗಿದ್ದು, 2007ರಲ್ಲಿ ದಿ ಸ್ಪಾಟ್ ಲೈಟ್ ಎಂಬ ಹೊಸ ಹೆಸರಿನಲ್ಲಿ ಪ್ರಸಾರ ಮಾಡಲಾಯಿತು. ಗೋದಾಮು ಮುಖ್ಯಸ್ಥರು ಇದಕ್ಕೆ ಐಎಫ್‌ಸಿ ಇಂಡೀಸ್ ಎಂಬ ಶೀರ್ಷಿಕೆಯನ್ನು ಆಯ್ಕೆಮಾಡಿದರು. ಅಂದರೆ ಇಂಡಿಪೆಂಡೆಂಟ್ ಫಿಲ್ಮ್ಸ್ ಚೂಸನ್ ಫಾರ್ ಟಾರ್ಗೆಟ್ ಬೈ ದಿ ಇಂಡಿಪೆಂಡೆಂಟ್ ಫಿಲ್ಮ್ ಚಾನೆಲ್ ಎಂದಾಗುತ್ತದೆ.
ವಿಪತ್ತಿನ ಸಮಯದಲ್ಲಿ ಪರಿಹಾರ ಕಾರ್ಯಗಳಿಗೆ ಟಾರ್ಗೆಟ್ ಒಂದು ಮುಖ್ಯ ದಾನಿಯಾಗಿದೆ. ಟಾರ್ಗೆಟ್ ಸಪ್ಟೆಂಬರ್ 11ರ ಧಾಳಿಯ ಸಮಯದಲ್ಲಿ ಧನ ಮತ್ತು ವಸ್ತುಗಳ ದೇಣಿಗೆಗಳನ್ನು ನೀಡಿತ್ತು; ಇದು ದಕ್ಷಿಣ ಏಷ್ಯಾದ 2004ರ ಸುನಾಮಿಯ ಪರಿಹಾರ ಪ್ರಯತ್ನಗಳಿಗೆ ಹಣದ ಸಹಾಯ ಮಾಡಿತು ಮತ್ತು 2005ರ ಹರಿಕೇನ್ ಕತ್ರಿನದ ಪರಿಣಾಮದಲ್ಲಿ ಅಮೇರಿಕಾದ ರೆಡ್‌ಕ್ರಾಸ್‌ಗೆ $1.5 ಮಿಲಿಯನ್ ನ್ನು ದೇಣಿಗೆ ನೀಡಿತು. ಪ್ರಭಾವಕ್ಕೊಳಗಾದ ಪ್ರದೇಶಗಳಲ್ಲಿ ಸಂಘಟನೆಗಳ ಪರಿಹಾರಕ್ಕೆ ಇದರ ಸ್ಟೋರ್ ಆಸ್ತಿಗಳನ್ನು ಕಮಾಂಡ್ ಸೆಂಟರ್‌ಗಳಂತೆ ಉಪಯೋಗಿಸಲು ಸಹ ಅವಕಾಶ ಮಾಡಿಕೊಟ್ಟಿದೆ. ಇದು ನೀರು ಮತ್ತು ಬಗ್ ಸ್ಪ್ರೇಗಳನ್ನೂ ಸಹ ಒದಗಿಸಿತು.
ಟಾರ್ಗೆಟ್ ಕಾರ್ಪೋರೇಷನ್ ನೇರವಾಗಿ ರಿಯಾಯಿತಿ ಚಿಲ್ಲರೆ ವ್ಯಾಪಾರಿಗಳ ವಿರುದ್ಧ ಮುಖ್ಯವಾಗಿ ವಾಲ್-ಮಾರ್ಟ್ ಮತ್ತು ಕೆಮಾರ್ಟ್ ವಿರುದ್ಧ ಪೈಪೋಟಿ ನಡೆಸುತ್ತದೆ. ಇದು 1962ರಿಂದ ಪ್ರಾರಂಭಗೊಳ್ಳುತ್ತಾ ಬಂದಿದ್ದು, ಇದು ಗೋದಾಮಿನಲ್ಲಿ ಉದ್ದೇಶಪೂರ್ವಕವಾಗಿ ವ್ಯತ್ಯಾಸವನ್ನು ಮಾಡಿ ತನ್ನ ಪ್ರತಿಸ್ಪರ್ಧಿಗಳು ನಂಬಿದ್ದ ಹೆಚ್ಚಿನ ದರ ಕಲ್ಪನೆಯನ್ನು ಬದಲಾಯಿಸುವ ಸಲುವಾಗಿ ವಾಣಿಜ್ಯ ಸರಕನ್ನು ಕಡಿಮೆ ಬೆಲೆಗೆ ಮಾರಾಟ ಮಾಡಿತು, ಇದು ಕಡಿಮೆ ಬೆಲೆ ಸರಕುಗಳಿಂದ ಸಾಂಪ್ರದಾಯಿಕ ಪದ್ಥತಿಯನ್ನು ವಿರೋಧಿಸಿತು. ಡೇಟನ್ ಸಹೋದರರಲ್ಲಿ ಒಬ್ಬರಾದ ಡೌಗ್ಲಾಸ್ ಜೆ. ಡೇಟನ್ ಎಂಬುವರು ಜಾನ್ ಜೈಸಿಸ್ ನ ವಿಚಾರವನ್ನು ವಿವರಿಸುತ್ತಾನೆ.
ಹಿಂದೆ ಸೂಪರ್ ಟಾರ್ಗೆಟ್ ಬ್ಯಾಂಕಾಗಿರದೆ ಇ*ಟ್ರೇಡ್ ವ್ಯಾಪಾರ ಕೇಂದ್ರವಾಗಿತ್ತು. ಜೂನ್, 2003ರಲ್ಲಿ ಇ*ಟ್ರೇಡ್, ಸೂಪರ್ ಟಾರ್ಗೆಟ್‍ನಲ್ಲಿನ್ ತನ್ನೆಲ್ಲಾ ಶಾಖೆಗಳನ್ನು ಮುನ್ಸೂಚನೆ ನೀಡದೆ ಮುಚ್ಚಲು ನಿರ್ಧರಿಸಿತು. ಈ ಶೀಘ್ರ ಬೆಳೆವಣಿಗೆಯು ಟಾರ್ಗೆಟ್ ಕಾರ್ಪೋರೇಷನ್‌ನಿಂದ ಪ್ರಾರಂಭವಾಗಿರಲಿಲ್ಲ. ಆ ಸಮಯದಲ್ಲಿ ಇ*ಟ್ರೇಡ್ ನ ಸಿಇಒ ಆಗಿದ್ದ ಮಿಚೆಲ್ ಕೆಪ್ಲಾನ್ ಹೀಗೆ ಹೇಳಿದ, "ನಾವು ಲಾಭದಾಯಕ ವಿತರಣೆಯನ್ನು ಮಾಡಲು ಸಾಧ್ಯವಾಗಲಿಲ್ಲ. ಹಾಗಾಗಿ ನಾವು ತ್ಯಜಿಸುವುದೇ ಒಳಿತು." ಇ*ಟ್ರೇಡ್ ತನ್ನ ಗ್ರಾಹಕರಿಗೆ ಈ ಬದಲಾವಣೆಯ ಬಗ್ಗೆ ಕಾರ್ಡ್‌‌ ದ ಮೂಲಕ ಗಮನಕ್ಕೆ ತಂದಿತು.
ಟಾರ್ಗೆಟ್ ತನ್ನ ಮೊದಲ ಟಾರ್ಗೆಟ್ ಸ್ಟೋರನ್ನು ರೋಸ್‌ವಿಲ್ಲೆಯ ಸಮೀಪ 1962ರಲ್ಲಿ ಪ್ರಾರಂಭಿಸಿತು. ಟಾರ್ಗೆಟ್ ಸ್ಟೋರ್‌ನ ಕಲ್ಪನೆಯು ಬೆಳೆದು, ಕೊನೆಗೆ ಇದು ಡೇಟನ್ ಹಡ್ಸನ್ ಕಾರ್ಪೋರೇಷನ್‌ನ ಅತೀ ದೊಡ್ಡ ವಿಭಾಗವಾಗಿ ಹೊರಹೊಮ್ಮಿತು, ಇದರಿಂದಾಗಿ 2000ದಲ್ಲಿ ಅದು ತನ್ನ ಹೆಸರನ್ನು ಟಾರ್ಗೆಟ್ ಕಾರ್ಪೋರೇಷನ್ ಎಂದು ಬದಲಾಯಿಸಿಕೊಂಡಿತು. ಈ ಕಂಪೆನಿಯು, ವರ್ಮಾಂಟ್ ರಾಜ್ಯವೊಂದನ್ನು ಹೊರತುಪಡಿಸಿ ಇತರ ಎಲ್ಲಾ ರಾಜ್ಯಗಳಲ್ಲಿ ಟಾರ್ಗೆಟ್, ಸೂಪರ್ ಟಾರ್ಗೆಟ್ ಮತ್ತು ಟಾರ್ಗೆಟ್ ಗ್ರೇಟ್‍ಲ್ಯಾಂಡ್‌ಗಳ ಮೂಲಕ ಕಾರ್ಯನಿರ್ವಹಿಸಬಹುದಾದ ಅಂಗಡಿಗಳನ್ನು ತೆರೆಯಿತು.
2010 ಜನವರಿ ಪ್ರಾರಂಭದಲ್ಲಿ ಟಾರ್ಗೆಟ್ ಅಂಗಡಿಗಳು ಮೊಬೈಲ್ ಉಡುಗೊರೆ ಕಾರ್ಡ್‌‌‍‌ಗಳನ್ನು ಹೊರ ತಂದಿತು. ಈ ಉಡುಗೊರೆ ಕಾರ್ಡ್‌ ಅನ್ನು ವೆಬ್ ಹೊಂದಿರುವ ಮೊಬೈಲ್ ಫೋನ್ ಮೂಲಕ ಯಾರು ಬೇಕಾದರೂ ಉಡುಗೊರೆ ಕಾರ್ಡ್‌‌ನ ಗುಪ್ತಸಂಖ್ಯೆಯನ್ನು ಅಂತರ್ಜಾಲದಲ್ಲಿ ನಮೂದಿಸಿ ಕಾರ್ಡ್ ಅನ್ನು ಪಡೆಯಬಹುದಾಗಿದೆ. ಕಂಪ್ಯೂಟರ್‌ನ ಡಾಟಾ ವ್ಯೂಹದ ಗುಪ್ತ ಸಂಖ್ಯೆಯನ್ನು ಟಾರ್ಗೆಟ್ ಪಿಓಎಸ್‌ನ ಯಾವುದೇ ಫಿಸಿಕಲ್ ಕಾರ್ಡ್ ಬಾರ್ ಕೋಡ್ ಮೂಲಕ ಸ್ಕ್ಯಾನ್ ಮಾಡಬಹುದಾಗಿದೆ. ಮತ್ತು ಮೊಬೈಲ್ ಫೋನ್ ಮೂಲಕ ಗಿಫ್ಟ್‌ ಕೊಡುವ ಅನುಕೂಲ ಇದರಲ್ಲಿ ಲಭ್ಯವಿದೆ.
ಮೇ, 2005ರಲ್ಲಿ ಟಾರ್ಗೆಟ್ ಭಾರತದ ಬೆಂಗಳೂರಿನಲ್ಲಿ ಕಾರ್ಯಾರಂಭ ಮಾಡಿತು, ಇದು ಇಂದು ಎಲ್ಲಾ ಟಾರ್ಗೆಟ್ ಬ್ಯುಸಿನೆಸ್ ಘಟಕಗಳಿಗೆ ಬೆಂಬಲವಾಗಿ ಕಾರ್ಯನಿರ್ವಹಿಸುತ್ತಿದೆ. 2006ರಲ್ಲಿ ಬೆಂಗಳೂರಿನ ಎಂಬ್ಯಾಸಿ ಗಾಲ್ಫ್ ಲಿಂಕ್ಸ್‌ನಲ್ಲಿ ರಾಬರ್ಟ್ ಜೆ. ಅಲ್ರಿಚ್ ಸೆಂಟರ್‌ನ ನಿರ್ಮಾಣಕಾರ್ಯವನ್ನು ಪೂರ್ಣಗೊಳಿಸಲಾಯಿತು, ಇದಲ್ಲದೆ ಟಾರ್ಗೆಟ್ ಮೈಸೂರಿನಲ್ಲಿ ಯಶಸ್ವಿಯಾಗಿ ತನ್ನ ಶಾಖೆಯನ್ನು ಆರಂಭಿಸಿದ್ದು ಮೈಸೂರಿನ ಕಾರ್ಪೋರೇಟ್ ಕ್ಯಾಂಪಸ್‌ನಲ್ಲಿ ಹೆಚ್ಚುವರಿ ಕಛೇರಿಯ ನಿರ್ಮಾಣದೊಂದಿಗೆ ಭಾರತದಲ್ಲಿ ತನ್ನ ಶಾಖೆಗಳನ್ನು ತೆರೆಯುವ ಯೋಜನೆ ಹೊಂದಿದೆ.
ಜನವರಿ 9, 2008ರಲ್ಲಿ ಬಾಬ್ ಅಲ್ರಿಚ್ ಸಿಇಒ ಹುದ್ದೆಯಿಂದ ನಿವೃತ್ತಿ ಹೊಂದುವುದಾಗಿ ಘೋಷಿಸಿದರು ಮತ್ತು ಗ್ರೆಗ್ ಸ್ಟೈನ್‌ಹಾಫೆಲ್‍ರನ್ನು ಉತ್ತರಾಧಿಕಾರಿ ಹುದ್ದೆಗೆ ಹೆಸರಿಸಿದರು. ಟಾರ್ಗೆಟ್ ಕಾರ್ಫೋಷನ್‌ನಲ್ಲಿ ಉನ್ನತ ದರ್ಜೆಯಲ್ಲಿರುವ ಅಧಿಕಾರಿಗಳು 65 ವರ್ಷಕ್ಕೆ ನಿವೃತ್ತಿಯಾಗಬೇಕೆಂಬ ನಿಯಮವಿದ್ದ ಕಾರಣ ಬಾಬ್ ಅಲ್ರಿಚ್ ಹೀಗೆ ಮಾಡಬೇಕಾಯಿತು. ಬಾಬ್ ಅಲ್ರಿಚ್‍ ತಮ್ಮ ಸಿಇಒ ಹುದ್ದೆಯಿಂದ ನಿವೃತ್ತಿಯಾಗಿದ್ದು ಮೇ 2ರಿಂದ ಅನ್ವಯವಾದರೂ 2008ರ ಆರ್ಥಿಕ ವರ್ಷದ ಅಂತ್ಯದ ವರೆಗೂ ಛೇರ್‌ಮನ್ ಆಗಿ ಮುಂದುವರೆದರು.
ಮೊದಲು ಬಿಡುಗಡೆ ಮಾಡಿದ ಗಿಫ್ಟ್‌ಕಾರ್ಡ್‌ಗಳು $300 ಬೆಲೆಯವಾಗಿದ್ದವು . ಪ್ರತಿ ವರ್ಷವೂ ಟಾರ್ಗೆಟ್ ರಜಾಕಾಲದ ಗಿಫ್ಟ್‌ಕಾರ್ಡ್‌ಗಳನ್ನು ಬಿಡುಗಡೆ ಮಾಡುತ್ತದೆ. 2007ರಲ್ಲಿ, ಟಾರ್ಗೆಟ್‌ನ ರಜಾಕಾಲದ ಗಿಫ್ಟ್‌ಕಾರ್ಡ್‌ಗಳು ಫ್ಲಾಷ್‌ಲೈಟ್‌, ಮ್ಯೂಸಿಕಲ್ ಗಿಫ್ಟ್‌ಕಾರ್ಡ್‌, ಪ್ರಕಾಶಿಸಬಹುದಾದ ಗಿಫ್ಟ್‌ಕಾರ್ಡ್ ಮತ್ತು ಪರಿಮಳವಿರುವ ಗಿಫ್ಟ್‌ಕಾರ್ಡ್‌ಗಳಿಂದ ಮುಕ್ತಾಯಗೊಂಡಿತ್ತು.
2005ರಲ್ಲಿ ಟಾರ್ಗೆಟ್ ಕಂಪನಿಯು ಪುನರ್ ಬಳಕೆ ಮಾಡಬಹುದಾದ ಮಾಹಿತಿ ಬಾಟಲ್‌ ಅನ್ನು ಮುಖ್ಯವಾಗಿ ಹೊರತಂದದು ಇದನ್ನು ಕ್ಲಿಯರ್‌ಆರ್‌ಎಕ್ಸ್ ಪದ್ಧತಿ ಎಂದು ಕರೆಯಿತು. ಪುನರ್ ನಿರ್ಮಿಸಿದ ಬಾಟಲ್‌ಗಳು ಬಣ್ಣಗಳಿಂದ ಗುರುತಿಸಲ್ಪಟ್ಟಿದ್ದು, ತೆಳ್ಳಗೆ ಮತ್ತು ಮೇಲ್ಭಾಗದಲ್ಲಿ ತಿರುಚಲ್ಪಟ್ಟು, ಲೇಬಲ್ ಗೆ ಹೆಚ್ಚಿನ ಸ್ಥಳಾವಕಾಶ ನೀಡಲಾಗಿದೆ. ಈ ಪದ್ಧತಿಯ ಏಕಸ್ವಾಮ್ಯವನ್ನು ಡೆಬೊರಾ ಆಡ್ಲರ್ ಎಮ್ಬ ವಿದ್ಯಾರ್ಥಿ ಪಡೆದಿದ್ದು, ಟೈಮ್ಸ್‌ನ ಒಂದು "2005ರ ಅತಿ ವಿಸ್ಮಯಕರ ಸಂಶೋಧನೆ" ಎಂದು ಹೆಸರಿಸಲಾಯಿತು.
ಮಿನಿಯಾಪುಲಿಸ್‌ನಲ್ಲಿರುವ ನಿಕೊಲೆಟ್ ಮಾಲ್ ಎಂಬ ಟಾರ್ಗೆಟ್ ಸ್ಟೋರ್, ಮೂರು ಮಹಡಿಯದಾಗಿದ್ದು ಗಾಜಿನ ಪ್ರವೇಶದ್ವಾರವಿದೆ, ಇದರ ವಿನ್ಯಾಸವು ಇತರೆ ಟಾರ್ಗೆಟ್ ಸ್ಟೋರ್‌ಗಳಿಗಿಂತ ಭಿನ್ನವಾಗಿದೆ. ಈ ಅರ್ಬನ್ ‌ಸ್ಟೋರನ್ನು ಯುಎಸ್ ಮಿಲಿಯನ್ $16.3 ವೆಚ್ಚದಿಂದ ಟಾರ್ಗೆಟ್ ಕಾರ್ಪೋರೇಷನ್ ನಿರ್ಮಿಸಿದೆ. ಇದೇ ಮಾದರಿಯನ್ನು ಉಪಯೋಗಿಸಿಕೊಂಡು ಹಿಂದಿನ ಬುಲಕ್ಸ್, ಮಾಂಟ್‌ಗೊಮೆರಿ ವಾರ್ಡ್, ಜೆ.ಡಬ್ಲೂ. ರಾಬಿನ್‌ಸನ್ಸ್, ರಾಬಿನ್‌ಸನ್ಸ್-ಮೇ ಮತ್ತು ಯಾಂಕರ್ಸ್ ಸ್ಟೋರ್‌ಗಳನ್ನು ಮಾರ್ಪಡಿಸಲಾಯಿತು.
ಮಾರ್ಚ್ 4, 2009ರಲ್ಲಿ ಟಾರ್ಗೆಟ್ ಪ್ರಥಮ ಬಾರಿಗೆ ಸಂಯುಕ್ತ ಸಂಸ್ಥಾನ ಖಂಡದ ಹೊರಗಡೆ ಮಳಿಗೆಗಳನ್ನು ಸ್ಥಾಪಿಸಿತು. ಏಕಕಾಲದಲ್ಲಿ ಎರಡು ಮಳಿಗೆಗಳನ್ನು ಹವಾಯೀ ದ್ವೀಪದ ಒವಾಹು ಮತ್ತು ಎರಡು ಮಳಿಗೆಗಳನ್ನು ಅಲಾಸ್ಕಾದಲ್ಲಿ ತೆರೆಯಲಾಯಿತು. ಆರ್ಥಿಕ ಇಳಿಮುಖದ ಹೊರತಾಗಿಯೂ, ಹೆಚ್ಚು ಜನರನ್ನು ಆಕರ್ಷಿಸಿ ಬೃಹತ್ ವ್ಯಾಪಾರವಾಯಿತೆಂದು ಮಾದ್ಯಮಗಳಿಂದ ತಿಳಿದುಬರುತ್ತದೆ. ಹವಾಯೀಯಲ್ಲಿ ತನ್ನ ಮಳಿಗೆಯ ಪ್ರಾರಂಭದ ನಂತರ ವೆರ್ಮಾಂಟ್, ಟಾರ್ಗೆಟ್ ಕಂಪೆನಿ ಇರದ ಏಕೈಕ ರಾಜ್ಯವಾಗಿ ಉಳಿಯಿತು.
ಟಾರ್ಗೆಟ್‌ನ ಲೋಕೋಪಕಾರಕ್ಕೆ ಮತ್ತೊಂದು ಸಾಕ್ಷಿಯನ್ನು ಟೆನೆಸ್ಸಿಯ ಮೆಂಪಿಸ್‌ನಲ್ಲಿನ ಟಾರ್ಗೆಟ್ ಹೌಸ್ ಕಾಂಪ್ಲೆಕ್ಸ್‌ನ್ನಲ್ಲಿ ಕಾಣಬಹುದು, ನಗರದ ಸೇಂಟ್ ಜುದೆ ಮಕ್ಕಳ ರಿಸರ್ಚ್ ಆಸ್ಕಾರ್ಡ್‌‌ಯ ರೋಗಿಗಳ ಪರಿವಾರಗಳಿಗೆ ಒಂದು ದೀರ್ಘ ಕಾಲದ ವಸತಿ ಸೌಲಭ್ಯವನ್ನು ಒದಗಿಸಿದೆ. ಕಾರ್ಪೋರೇಶನ್ $27 ಮಿಲಿಯನ್‌ಗಿಂತ ಹೆಚ್ಚು ದೇಣಿಗೆಗಳ ನೇತೃತ್ವವಹಿಸಿದೆ, ಸೇಂಟ್ ಜುದೆಯಲ್ಲಿ 90 ದಿನಗಳಿಗಿಂತ ಹೆಚ್ಚು ಉಳಿಯುವ ಅವಶ್ಯಕತೆಯಿರುವ ಪರಿವಾರಗಳಿಗೆ 96 ಸುಸಜ್ಜಿತ ಮನೆಗಳು ದೊರಕುವಂತೆ ಮಾಡಿದೆ.
ಟಾರ್ಗೆಟ್ ಇದು ಸಂಯುಕ್ತ ಸಂಸ್ಥಾನದಲ್ಲಿನ ವಾಲ್‌ಮಾರ್ಟ್‌ನ ನಂತರದ ಅತೀ ಹೆಚ್ಚು ರಿಯಾಯಿತಿ ನೀಡುವ ವ್ಯಾಪಾರೀ ಕಂಪೆನಿಯಾಗಿದೆ. ಈ ಕಂಪೆನಿಯು ಫಾರ್ಚೂನ್ 500 ನ ಒಟ್ಟೂ ಶ್ರೀಮಂತ ಕಂಪನಿಗಳಲ್ಲಿ 28ನೇ ಸ್ಥಾನದಲ್ಲಿದೆ ಮತ್ತು ಇದು ಸ್ಟ್ಯಾಂಡರ್ಡ್ & ಪೂಅರ್ಸ್ 500 ಇಂಡೆಕ್ಸ್‌‍ನಲ್ಲಿಯೂ ಪ್ರತಿಸ್ಪರ್ಧಿಯಾಗಿದೆ. ಪ್ರತ್ಯೇಕ ಟಾರ್ಗೆಟ್ ಆಸ್ಟ್ರೇಲಿಯಾದ‍ ಸರಣಿಯ ಮಾಲೀಕರಾಗಿರುವ ವೆಶ್‌ಫಾರ್ಮರ್ಸ್‌ಗೆ ಕಂಪೆನಿಯು ತನ್ನ ಗೂಳಿಯ ಕಣ್ಣಿನ ವ್ಯಾಪಾರೀ ಮುದ್ರೆಯನ್ನು ಪರವಾನಿಗೆ ನೀಡಿದೆ.
ಅಂತರ್ಜಾಲ ಮಾರಾಟವು ಟಾರ್ಗೆಟ್ ಡೈರೆಕ್ಟ್ ಡಿವಿಷನ್‌ದಿಂದ ಆಗುತ್ತದೆ, ಇದನ್ನು ಟಾರ್ಗೆಟ್.ಕಾಮ್ ವೈಬ್‌ಸೈಟ್‌ನಿಂದ ಕಾರ್ಯನಿರ್ವಹಿಸಲಾಗುತ್ತದೆ, ಇವುಗಳ ಕಾರ್ಯ ಚಟುವಟಿಕೆಯ ಸೌಕರ್ಯವು ಮಿನ್ನೆಸೊಟಾದ ವುಡ್‌ಬರ್ರಿಗಳಲ್ಲಿ ಗಾರ್ಜಿಯಾದ ಸವನ್ನಾ ಮತ್ತು ಇತರ ಮಾರಾಟಗಾರರ ಕೆಲವು ಬೆಂಬಲದಿಂದ ಸಾಧ್ಯವಾಗುತ್ತದೆ. 2009 ರಲ್ಲಿ ಹೊಸ ಕೇಂದ್ರಗಳ ಪಟ್ಟಿಯನ್ನು ಕ್ಯಾಲಿಫೋರ್ನಿಯಾದ ಒಂಟಾರಿಯೋ ಮತ್ತು ಅರಿಜೋನಾದ ಟಕ್ಸಾನ್‌ಗಳಲ್ಲಿ ಬಿಡುಗಡೆ ಮಾಡಲಾಯಿತು.
ಟಾರ್ಗೆಟ್ ಅಂಗಡಿಗಳು ಬಂದೂಕನ್ನು ಮಾರಾಟ ಮಾಡುವುದಿಲ್ಲ. 1990ಕ್ಕಿಂತ ಮೊದಲು ಅವರು ನೈಜವಾಗಿ ಕಾಣುವ ಮತ್ತು ಕಡಿಮೆ ಪ್ರಮಾಣದ ಆಟಿಕೆ ಬಂದೂಕನ್ನು ಮಾರುವುದನ್ನು ನಿಲ್ಲಿಸಿತು, ಈ ಆಟಿಕೆ ಬಂದೂಕು ಪ್ರಕಾಶಮಾನವಾದ ಬಣ್ಣವನ್ನು ಹೊಂದಿದ್ದು ಹಾಗೂ ವಿಚಿತ್ರವಾದ ಸ್ವರೂಪವನ್ನು ಪಡೆದಿತ್ತು. ಟಾರ್ಗೆಟ್ ಕಂಪನಿಯು ತಂಬಾಕು ಉತ್ಪನ್ನಗಳನ್ನು ಹಾಗೂ ಸಿಗರೇಟ್ ಗಳನ್ನು 1996ರಿಂದ ಮಾರಾಟ ಮಾಡುವುದಿಲ್ಲ.
ಕಂಪನಿಯು ಸಮುದ್ರಯಾನದ ಉತ್ಪಾದಕರು ಮತ್ತು ವಿತರಕರಿಂದ ಹಡಗು ಸರಕುಗಳನ್ನು ಪಡೆಯುವಾಗ ನಾಲ್ಕು ಸೌಲಭ್ಯಗಳ ಕಾರ್ಯ ನಿರ್ವಹಿಸುತ್ತದೆ. ಅವುಗಳು ರಿಯಾಲ್ಟೊ, ಕ್ಯಾಲಿಫೋರ್ನಿಯಾ; ಸವನ್ನಾ, ಜಾರ್ಜಿಯಾ; ಲೇಸಿ, ವಾಷಿಂಗ್ಟನ್; ಮತ್ತು ಸಫೋಕ್, ವರ್ಜೀನಿಯಾ ಸಮೀಪದ ಬಂದರುಗಳಲ್ಲಿ ಸ್ತಾಪಿತಗೊಂಡಿವೆ.
ಮರ್ಚಂಡೈಸ್ ಇದು ಪ್ರಾದೇಶಿಕ ವಿತರಣಾ ಕೇಂದ್ರದಿಂದ ನೇರವಾಗಿ ಪಡೆಯುತ್ತದೆ.
ಬಿಡಿ ವಸ್ತುಗಳ ಮಾರಾಟ ಶ್ರೇಣಿಯ ಮೊದಲ ವಿತರಣಾ ಸಂಸ್ಥೆಯು ಮಿನ್ನೆಸೊಟಾದ ಫ್ರೈಡ್ಲಿಯಲ್ಲಿ 1969ರಲ್ಲಿ ಪ್ರಾರಂಭಗೊಂಡಿತು. ಇದು ಗಣಕೀಕೃತ ವಿತರಣಾ ಪದ್ಧತಿಯನ್ನು ಅಳವಡಿಸಿಕೊಂಡಿದೆ ಮತ್ತು ಉತ್ತರೀಯ ವಿತರಣಾ ಸಂಸ್ಥೆಯೆಂದು ಇದನ್ನು ತಿಳಿಯಲಾಗಿತ್ತು. ಒಕ್ಲಾಹೋಮ್ ಮತ್ತು ಟೆಕ್ಸಾಸ್‌ದಲ್ಲಿ ಗೋದಾಮನ್ನು ವಿಸ್ತರಿಸಿದ ಸಂದರ್ಭದಲ್ಲಿ ಶ್ರೇಣಿ ಪದ್ಧತಿಯು ಹದಿನೇಳು ಗೋದಾಮನ್ನು ಒಳಗೊಂಡಿತ್ತು.